"SAYA TIDAK PERNAH KELUARKAN SEBARANG KENYATAAN..." - NINA ISKANDAR JAWAB ISU TAK BERTUDUNG

"Saya tidak pernah bertudung dan tidak pernah mengeluarkan sebarang kenyataan tentang hal itu," ujar pelakon Nina Iskandar yang menjelaskan berhubung gambar terbaharu yang dikongsinya di laman Instagram sehingga menimbulkan tanda tanya adakah dia kini tidak lagi berhijab seperti penampilan sebelum ini.

Pelakon berasal dari Brunei itu dilihat berpenampilan menutup aurat sejak dua tahun lalu dan sering menerima pujian ramai. Dalam pada itu, Nina juga enggan mengulas lanjut apabila ditanya tentang rumah tangganya yang dikatakan bermasalah gara-gara memadam gambar-gambar bersama suami di Instagram.

"Doakan yang terbaik. Sekarang ini saya hanya fokus kepada diri sendiri dan kesihatan. Saya mahu turunkan semula berat badan. Saya lebih memberi tumpuan kepada perniagaan dan mahu menyambung semula kerjaya lakonan," katanya.

Untuk makluman, Nina mendirikan rumah tangga dengan penolong pengarah Azlan Adzanan atau lebih dikenali sebagai Lan Lebah pada April 2019. Pasangan ini dikurniakan cahaya mata lelaki Muhammad Aaryan ar-Rizqin pada 23 Disember 2019.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAKAK DIJEMPUT ILAHI: "KOSONG TANPANYA" - EYKA FARHANA

Takziah kami ucapkan kepada pelakon Eyka Farhana atas pemergian kakaknya iaitu Wan Anis Farhana yang juga Orang Kelainan Upaya (OKU) yang meninggal dunia pada 23 Ogos lalu.

Kata Eyka, mereka sekeluarga reda dengan pemergian Allahyarham meskipun sukar baginya menerima hakikat bahawa satu-satu kakaknya pergi buat selamanya.

Dalam masa sama, Eyka berkata yang dia terkesan dengan pemergian Allahyarham kerana dia bukan sahaja menganggap Anis sebagai kakak tetapi teman baiknya.

"Memang sukar saya terima hakikat ini tetapi saya sekeluarga reda kerana inilah jalan yang tenang buat kakak, syurga tempat kakak.

"Allah meminjamkan kakak selama 24 tahun kepada kami dan kehadirannya telah menceriakan kehidupan kami semua walaupun dia seorang OKU.

Klik untuk gambar besar

"Kakak banyak mengajar saya untuk menghargai kehidupan terutamanya keluarga dan saya sebenarnya bukan sahaja kehilangan kakak tetapi seorang teman baik," katanya.

Difahamkan, kakak Eyka menghembuskan nafas terakhir kira-kira pukul 11.40 malam di kediaman keluarga di ibu negara. Jenazah Allahyarham selamat dikebumikan di Tanah Perkuburan Islam Cheras Baru.

Bercakap lanjut mengenai kakaknya, Eyka berkata, kesihatan arwah mula merosot sejak beberapa bulan lalu dan Allahyarham meninggal dunia dalam keadaan tenang.

"Sehari sebelum kakak meninggal saya sempat meluang masa bersamanya, dapat peluk cium kakak dan tengok kakak tenung semua orang.

"Pada hari dia meninggal saya berada di set penggambaran dan dia di serang sawan dan memang hendak membawanya ke hospital.

"Tetapi ketika itu kami sedar dia sudah hendak 'pergi' sebelum meninggal dunia dengan tenang di rumah," jelasnya.

Sementara itu, kata Eyka, walaupun Anis seorang OKU namun arwah mampu menunjukkan respon dan faham apabila mereka bercakap dengannya.

Mengimbau kenangan bersama kakaknya, Eyka memberitahu walaupun Anis seorang OKU namun arwah mampu menunjukkan respon dan faham apabila mereka berkomunikasi dengannya.

Tutur Eyka lagi, dia akan merindukan saat arwah mengejutkan setiap pagi selain setia menunggunya pulang daripada set penggambaran.

"Kalau saya balik lambat dari kerja kakak mesti tunggu saya pulang dan dialah orang yang akan mengejutkan saya bangun pagi. Tetapi sekarang...

"Kakak walaupun dia OKU tetapi dia faham apa yang dikatakan kepadanya selain mampu mengesot walaupun tidak boleh berjalan.

"Keletahnya sentiasa menceriakan kami sekeluarga dan sekarang terasa seperti kosong tanpanya," ujarnya.

www.myartis.com / Sumber: mstar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA WAWA TERIMA HADIAH KERETA MERCEDES DARI SUAMI

Amboi beruntung pelakon wawa Zainal apabila menerima hadiah sebuah kereta mewah, Mercedes C200 yang bernilai sekitar RM250,000 bersempena hari jadi yang ke 27.

Menurut perkongsian di laman sosial, hadiah mewah itu diberikan oleh suaminya yang juga seorang pelakon, Aeril zafrel bagi menghargai pengorbanan dan peranan Wawa sebagai isteri selama mereka berkahwin sejak 2012.

Selain memuatnaik gambar, Aeril turut memberikan ucapan yang sangat romantis buat isterinya itu.

Klik untuk gambar besar

Menurut Aeril, isterinya seakan tidak percaya kerana beberapa kali bertanya kepadanya tentang hadiah yang ingin diberikan.

Memang terkejut Wawa apabila suaminya itu benar-benar menghadiahkan kereta Mercedes edisi terbaru 2018.

Pengorbanan isteri memang tidak boleh diukur dengan wang ringgit, tapi tidak salah rasanya bagi seorang suami yang mampu menghadiahkan sesuatu yang mahal. Semoga rumah tangga Aeril dan Wawa terus berbahagia.

www.myartis.com / Sumber: Aeril Zafrel IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PERSEDA PM: NAJIP ALI MOHON MAAF - TUGAS DALAM MLM 2017 DITAMATKAN

Pengacara popular Singapura, Najip Ali yang tampil memohon maaf semalam itu telah ditamatkan peranannya sebagai juri tetap dalam Maharaja Lawak Mega 2017 di atas keceluparannya.

Difahamkan, tempat Najip itu akan digantikan dengan selebriti lain dalam rancangan yang akan disiarkan menerusi saluran Astro Warna pada Jumaat ini pukul 10 malam.

Namun siapakah penggantinya itu masih lagi menjadi rahsia dan hanya dapat diketahui apabila rancangan itu disiarkan nanti.

Klik untuk gambar besar

Dalam pada itu, Ketua Saluran Melayu  Astro, Raqim Ahmad ketika dihubungi, enggan mengulas mengenai perkara itu.

Pihak pengurusan Najip di Singapura yang dihubungi juga mengambil pendekatan untuk tidak memberi sebarang komen sebaliknya meminta perkara berkenaan ditanya sendiri kepada Najip.

Najip Ali semalam tampil memohon maaf atas isu viral dimana beliau dikatakan mempersenda Perdana Menteri Malaysia, Datuk Seri Najib Tun Razak di dalam rancangan OK CHOPE! yang diterbitkan oleh Mediacorp 5 milik Temasek Holdings.

Akui Najip, tindakan beliau yang menjadikan PM sebagai bahan lawak secara terbuka adalah satu kesalahan dan tidak menjaga sensitiviti rakyat Malaysia.

"Saya sedar betapa saya tidak sensitif dan (tidak) berhati perut. Saya ingin memohon maaf kepada Perdana Menteri, Datuk Seri Najib Razak.

"Saya merayu agar beliau, penonton dan rakan-rakan memaafkan saya," kata pengacara popular Singapura dan juri tetap MLM 2017, Najip Ali.

Sementara itu, Ketua Pegawai Khidmat Pelanggan Mediacorp, Debra Soon berkata, pihaknya turut mengakui kesilapan berkenaan.

"Oleh itu kami telah menarik balik siaran ulangan episod berkenaan berkuat kuasa serta-merta. Kami memohon maaf berikutan kesilapan ini," ujarnya.

Terdahulu, peserta  rancangan berkenaan diminta melengkapkan ayat: "Najib slams _____ for threatening Malaysia’s progress". Para peserta program itu termasuk Najip Ali, memberikan pelbagai jawapan yang dilihat menghina dan mempersendakan perdana menteri.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TERHARU RAJA PERMAISURI AGONG BERI KATA SEMANGAT - ELIZAD TIADA NIAT HEBOHKAN RAWATAN IVF

"Terharu, terkejut, semua ada. Macam mimpi dapat bercakap dengan Tuanku Permaisuri yang saya sendiri jadikan idola dalam cerita perjalanan rawatan kesuburan in-vitro (IVF) saya. Sungguhnya, Tuanku Permaisuri sangatlah prihatin dengan kisah saya yang bukanlah siapa2.

"Tuanku berikan kata2 semangat, bercerita sendiri tentang pengalaman Tuanku sebanyak 17 kali tempuh perjalanan IVF. Memang menyakitkan. Hanya yang mengalami sahaja yang merasai. Tiada kata yang mampu saya gambarkan, terlalu gembira dapat berbual2 dengan Permaisuri yang disayangi semua.

"Sungguh2 keibuan," demikian tulis pelakon Siti Elizad yang meluahkan rasa terharu apabila menerima panggilan telefon daripada Raja Permaisuri Agong, Tunku Azizah Aminah Maimunah Iskandariah.

Klik untuk gambar besar

Berkongsi perkara tersebut menerusi laman Instagram, Elizad yang terkejut dengan panggilan tersebut, berkata Tunku Azizah bertanyakan mengenai keadannya selepas terbaca kisahnya dituduh mandul oleh seorang netizen minggu lalu.

Elizad turut memberitahu Raja Permaisuri memberikan kata-kata semangat serta berkenan berkongsikan pengalaman baginda yang menjalani proses rawatan IVF sebanyak 17 kali.

Dalam pada itu, Elizad menjelaskan dia tiada niat untuk menghebohkan mengenai penjalanannya menjalani proses rawatan IVF tetapi hanya berkongsi pengalaman kepada mereka yang berdepan masalah sama.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUAL CHEESE CAKE - MILA JIRIN AKHIRNYA BELI BMW

Dalam pihak media dan blogger mengetengahkan cerita mengenai artis muda kita yang berpendapatan berjuta, seperti Najwa Latif (menafikan), Yuna, Shila Amzah, Soo Wincci dan Neelofa... namun mungkinkah ada nama artis lain yang tertinggal? Contohnya, Mila Jirin yang mempunyai beberapa buah rumah dan terkini baru sahaja membeli kereta BMW yang nampak mahal harganya!

Artikel terdahulu:

MILA JIRIN & SEKUMPULAN KUCING

"Alhamdulillah akhirnya ... My Mr B is on the road!," ujar Mila penuh kesyukuran atas rezeki yang diperolehinya.

Klik gambar untuk imej besar

Namun, ada juga hamba Allah yang mempersendakan perdapatan Mila. "Wow..jual cheese cake da pakai mr B..dasyattt huhu." ujarnya memberi komen di laman Instagram penyanyi itu.

Bagaimanapun, tanpa mempedulikan kritikan mahupun sendaan, kata Mila "Alhamdulillah... Terima Kasih pada seorang hamba Allah yang telah membeli 40 Box cake dari Embun Urai untuk dihadiahkan kepada anak2 yatim.. Moga Allah limpahkan terus rezeki buat mu."

Kereta BMW baharu milik Mila Jirin

Iyalah... tak mustahil Mila mampu membeli BMW meskipun hanya jual cheese cake ya tak? Tambahan pula, dia juga sering mendapat jemputan membuat persembahan, lakonan dan sebagainya di sana-sini. Bak kata pepatah, sedikit-sedikit, lama-lama jadi bukit. Tak gitu?

Klik imej untuk baca

Antara kek yang dijual oleh Mila

40 kotak kek yang ditempah pelanggan


JULIANA EVANS & SUAMI SAMBUT ANIVERSSAY KEDUA

"Happy 2 year wedding anniversary love," demikian tulis pelakon Che Puan Juliana Evans yang memuatnaik gambar bersama suaminya, Tengku Shariffudin Shah Tengku Shah Al-Hajj ketika majlis resepsi perkahwinannya sempena menyambut ulang tahun perkahwinan yang kedua.

Meninjau ruangan komen, rata-rata pengikut Juliana turut menulis ucapan dan mendoakan kebahagiaan hubungan pasangan ini: "Sama cantik sama padan, moga kekal bahagia." - "Happy anniversary Kak Juliana, semoga bahagia dunia akhirat." - "Selamat ulang tahun perkahwinan buat Juliana dan suami, semoga diberkati hingga ke Jannah," tulis wargamaya.

Terdahulu, Juliana dan Shariffudin selamat bernikah pada 30 April 2017. Manakala majlis resepsi mereka pula diadakan pada 17 November 2017 bertemakan perkahwinan di tepi pantai. Hasil perkahwinan itu, pasangan ini dikurniakan seorang cahaya mata perempuan iaitu Tengku Kamiliah yang kini berusia empat bulan.

Klik untuk gambar besar

www.myartis.com / Sumber & foto: Astro Gempak & Instagram Juliana Evans

- IKLAN -

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


COVID-19: FARISHA IRWAYU POSITIF, TAHAP TIGA - SUAMI & RAKAN ARTIS, LAILA NASIR JUGA POSITIF

Pelakon Farisha Irwayu menerusi laman Instagram miliknya telah memberitahu dirinya kini disahkan positif COVID-19 dan sedang menjalani kuarantin di Pusat Kuarantin MAEPS, Serdang sejak 19 April lalu.

Jelas Farisha, 52, dia membuat ujian calitan selepas merasakan dirinya mempunyai tanda-tanda gejala COVID-19 seperti batuk dan demam berterusan selama seminggu.

Pelakon yang pernah popular dengan slot drama 'Spektra' suatu ketika dahulu, memaklumkan dirinya memakai gelang biru dan putih sebagai tanda pesakit COVID-19 yang sudah berada pada tahap tiga.

Klik untuk gambar besar

Dalam masa sama, Farisha turut meminta orang ramai untuk pergi berjumpa dengan doktor segera jika mempunyai tanda-tanda gejala COVID-19.

"Saya dipakai gelang berwarna biru dan putih sebab COVID-19 stage 3. Hari ini masih batuk kuat, sakit belikat belakang pinggang. Sesiapa sahaja di luar sana kalau ada sakit sikit-sikit, batuk atau demam, jangan ambil remeh," tuturya.

Sementara itu, suaminya iaitu Tuan Asmawi Tuan Umar, 46, juga disahkan positif COVID-19 sehari selepas dia dimasukkan ke pusat kuarantin. Bukan itu sahaja, rakan seangkatan pelakon Laila Nasir juga positif COVID-19.

"Dr. Shamirul Hospital Selayang call saya.. mengatakan suami saya @tuanasmawi juga + #covid_19. Sedih juga bila dpt tahu suami juga positive covid.. adik fikir abg negative..rupanya setia disitu...

"Sesiapa yg ada close contact dgn suami saya seminggu yang lepas.. sila buat swab test ya... tq.. mohon doa semua ya... semoga kami berdua dan pesakit2 covid yg lain sembuh dan bebas dari covid19 dan diberi kekuatan utk menempuhi ujian dari Allah ini.. Amin.

"Doakan juga buat sahabat saya @lailanasirofficial yg disahkan positive #covid_19 hari ini.. juga buat adik @sweetqismina, juga buat Asistance Director saya utk drama #kiblatyanghilang @_nazlinda.yusof di sahkan positive covid19, 2 hari lepas.. semoga kesemua mereka kuat utk menghadapi ujian dari Allah, dan segera sembuh... Aamin..," tulisnya.

Farisha juga meminta orang ramai untuk mendoakan dirinya dan keluarga agar cepat sembuh dan mendapatkan kesihatan yang baik semula di bulan Ramadan ini.

"Doctor Sanjit Singh datang melawat saya.. dah 2 hari tekanan darah saya sgt rendah, terpaksa masukkan air garam sebanyak 4 botol, dah 3 kali ambil darah dan buat ECG, jantung ok.. Alhamdulillah.. cuma covid dalam darah naik, covid dah menyerang paru paru kiri kanan dan belakang.. kalau tak ok.. kemungkinan saya akan dihantar ke Hospital Sg. Buluh..

"Teruskan berdoa utk saya, ya keluarga, sahabat dan semua yang mengenali saya dan suami semoga result suami negative, dan saya dan semua yang terkena covid, bebas covid sepenuhnya.. Amin.. T.Kasih atas doa semua yg perihatin akan kesihatan saya dan suami.. Semoga anda semua sentiasa dalam Rahmat dan lindungan Allah Swt. Amin..," katanya.

www.myartis.com / Sumber & foto: Astro Gempak & Instagram Farisha Irwayu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALBUM BARU - PALING CINTA DALAM DUNIA

Paling Cinta Dalam Dunia merupakan single yang kedua diangkat setelah Antara 2 Darjat yang telah didedahkan pada khalayak kira-kira Januari 2013 yang lalu. Lagu ini merupakan trek ke-4 didalam EP mereka yang terbit pada 9 November lalu.

Lagu ini dicipta oleh Iqbal dan dirombak semula bersama ahli kumpulan iaitu Johan, Fei, Shahrin dan Shah Salleh. Menurut Iqbal, lagu ini didedikasikan kepada isterinya yang dicintai.

"Saya mungkin tak dapat berikan dia Taj Mahal, jadi saya buat apa yang saya boleh buat. Kerna itulah datangnya lagu ini. Lagu ini adalah dedikasi saya terhadap cinta saya pada dia," jelas Iqbal

Kulit album - klik gambar untuk imej besar

Ada beberapa bahagian peribadi telah dimasukkan kedalam komposisi ini, seperti Pekasam (makanan seperti ikan masin) dan Yasmin Ahmad (Pengarah filem) didalam senikata sebagai merujuk secara tepat bahawa lagu ini betul-betul ditujukan kepada Bainun Waheeda (isteri Iqbal).

"Aku sengaja pakai key signature F#, sebab seperti yang kau orang tahu F# mempunyai 6 sharp didalamnya. Jadi setiap sharp itu mewakili ejaan B.A.I.N.U.N,” tambah Iqbal.

Gabungan gitar yang berlawan diantara Fei dan Johan juga memainkan peranan penting untuk hook lagu ini selain dari root not yang dipegang bass (kerana pemain gitar langsung tidak memegang kord sepanjang lagu) dan ritma dram yang cathy dari Shahrin.

Lagu ini juga sudah diletakkan di pustaka muzik. Untuk mendengarnya, boleh lawati https://soundcloud.com/iqbal-m/paling-cinta-dalam-dunia


BILA IRWANSYAH DEDAH ISTERI SELALU MINTA CERAI SEPANJANG 10 TAHUN KAHWIN

Penyanyi dan pelakon Indonesia, Irwansyah mengakui sepanjang melayari alam perkahwinan yang kini hampir memasuki 10 tahun, dia dan isterinya, Zaskia Sungkar berdepan pelbagai cabaran sepanjang melayari alam perkahwinan.

Menerusi laporan HotDetik, Irwansyah mendedahkan mereka sering bergaduh dan isterinya itu bersikap seperti kanak-kanak malah sering kali meminta untuk berpisah.

"Oh dia childish sangat! Kalau dulu macam budak-budak sangat, kalau gaduh ya kami gaduh. Sekarang Alhamdulillah jarang bergaduh lagi. Selalu dia (Zaskia Sungkar) cakap dengan saya mahu cerai... mau cerai!

Klik untuk gambar besar

"Usia sangat mempengaruhi... dulu masih macam budak-budak. Apa-apa sekarang dah malas nak gaduh kerana masalahnya itu-itu sahaja," kata Irwansyah semasa ditemubual Ashanty dalam laman YouTube.

Berkongsi perkembangan kandungan isterinya, Irwansyah yang berkahwin pada 15 Januari 2011 itu berkata dia dan isteri sudah mempersiapkan kelengkapan untuk cahaya mata sulung mereka itu. Ujarnya lagi, mereka kini sedang mengubahsuai bilik untuk anak.

"Teruja sangat, tapi untuk beli barang bayi mama yang belikan. Sekarang bilik kami sedang dibesarkan untuk dipersiapkan bilik anak sekali. Yang kecoh bukan sebab nak berbelanja tapi masa melihat anak melalui imbasan, itu lebih teruja nak tahu baby buat apa!" ujarnya.

www.myartis.com / Sumber & foto: mStar, Instagram Irwansyah & Zaskia Sungkar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOORSHILA AMIN KINI BERGELAR NENEK, CUCU SULUNG SELAMAT DILAHIRKAN

"No caption Coz m so happy #babygirl #baby2020 #wannanny #myfirstgranddaughter #alhamdulilah," tulis penyanyi era tahun 80-an, Noorshila Amin yang berkongsi berita gembira bersama pengikutnya dimana dia kini bergelar seorang nenek selepas cucu sulungnya selamat dilahirkan, semalam.

Malah bekas peserta program Gegar Vaganza 6 (GV6) ini turut meluahkan rasa gembira dan teruja atas kelahiran cucu perempuan pertamanya itu. Di samping itu, rata-rata peminat menitipkan ucapan tahniah di ruangan komen entri berkenaan.

Sekadar informasi, Noorshila terkenal menerusi lagu pertamanya yang berjudul 'Kad Ucapanmu' dan 'Aku Sudah Jatuh Cinta' selain 'Rambu Ramba'.

Klik untuk gambar besar

www.myartis.com / Sumber & foto: Media Hiburan & Instagram Noorshila Amin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISERANG ANGIN AHMAR - RAHIM MAAROF MASIH DI ICU SELEPAS DIBEDAH

"Assalamualaikum... Mohon doakan untuk sepupu Lydia, abang Rahim Maarof ada di Hospital Sungai Buloh. Masih dalam wad ICU.. kena stroke (angin ahmar) dan buat operation (pembedahan) Jumaat pagi (baru-baru ini).

"Doktor ada buka tempurung kepala dan buang cairan 'area' (kawasan) otak. Minta jasa baik semua doakan. Semoga berkat doa kita semua dan pada bulan yg barokah ini semoga Allah SWT kurniakan kesembuhan dan permudahkan."

Demikianlah tulis penggiat industri muzik tanah air yang dimaklumkan sepupu Rahim Maarof, 68, dikenali sebagai Lydia dimana dia memohon agar dihebahkan keadaan kesihatan penyanyi yang popular dengan lagu 'Cinta Kristal', 'Jangan Kau Rayu', 'Istana Menanti' dan 'Lizawati' itu yang kini dirawat di ICU.

Penyanyi berusia 68 tahun itu dikhabarkan kini dirawat di Unit Rawatan Rapi (ICU) Hospital Sungai Buloh selepas diserang angin ahmar dan menjalani pembedahan Jumaat lalu.

Klik untuk gambar besar

Pada Oktober 2021, Rahim memaklumkan dia sudah berhenti merokok sejak 2018 akibat batuk teruk dialami walaupun dirinya adalah seorang perokok tegar, selain turut berkongsi aktiviti dilakukannya bagi rutin penjagaan kesihatan dan menjalani kehidupan harian dengan gembira.

Katanya, dia suka berbasikal dan melakukan senaman biasa selain memastikan dirinya tidak berhadapan tekanan dengan cuba menyelesaikan setiap masalah yang datang secara tenang.

Untuk info, Rahim juga pernah menyertai program Mentor musim kelima (Mentor 5) di TV3 pada 2011 dan menjadikan pelakon Aiman Hakim Ridza sebagai protege di bawah bimbinganya selaku mentor.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'PEKAN' DIJUMPAI 'MISTERI' - RITA TETAP MAHU SIASATAN POLIS DITERUSKAN

Selain bersyukur akhirnya kucing peliharaannya, Pekan sudah selamat ditemui pada jam 2.50 pagi tadi, pelakon Rita Rudaini berkata dia sangat gembira dengan berita tersebut namun Pekan ditemui dalam keadaan yang menyedihkan.

"ALLAHUAKBAR... ALHAMDULILLAH.. 2.50pagi.. sy baru pulang dr balai polis semenyih.. tkasih yg xterhingga pd Sarjan Rahmat dan smua polis di balai polis semenyih krn menyelamatkan PEKAN....

"Sy rasa sgt hepi bila di hubungi dan di beritahu berita gembira ni.... Pekan dlm keadaan yg letih dan murung dan kurus...," tulisnya yang berkongsi berita tersebut di akaun Instagram (IG) miliknya.

Rita memberitahu, pencarian Pekan dibantu oleh seseorang yang mempunyai banyak maklumat mengenai kucingnya itu.

"Saya juga nak ucapkan byk2 tkasih pd seorg hamba ALLAH ni....ALLAH telah hantar kn dia pd saat sy bersedih n memerlukan pertolongan...byk info mengenai PEKAN yg dia bongkarkan...

Klik untuk gambar besar

"Mulia sgguh hati dia... sejuk perut ibu dia dpt anak berhati mulia.... setiap mlm sy menunggu info dr dia dgn sabar.. Terima kasih, moga ALLAH sj yg membalas jasa adik n family...

"Mulai mlm ni, sy telah menganggap dia spt family sy sendiri.. ada hikmah bila sy post di IG smlm utk viral kan pula gambar peminjam... tiba2 PEKAN muncul.... misteri.. suratan atau kebetulan," katanya lagi.

Menurut Rita, meskipun Pekan sudah ditemui namun dia mahu polis meneruskan siasatan supaya dapat mengambil tindakan sewajarnya.

"Kes ini akan sy bwk ke peringkat seterusnya.... walaupon telah djumpai, tp byk keraguan yg sy masih blum puas hati kerana cara Pekan hilang dan cara di jumpai semula sgt meragukan...s

"Sy mahu pihak polis teruskan menyiasat kes tersebut dan ambik tindakan sewajarnya...siasat sampai ke lubang cacing...sampai terungkai segala kebenaran.....

"Kerana banyak info 'benar sebenarnya' yg sy dah pegang dr hamba ALLAH yg berhati mulia ini... Tkasih pencinta kucing yg xhenti2 berdoa utk PEKAN dan xhenti DM sy..

"Tkasih kwn2 rapat yg bersama2 dgn sy dlm misi Pekan ... Dan tkasih pd media yg menyiarkan kisah Pekan,” ujarnya.

Minggu lalu, Rita menerusi akaun IGnya memaklumkan kehilangan Pekan serta meminta orang ramai membantu mencari kucing peliharaannya itu.

www.myartis.com / Sumber & foto: Astro Gempak & Instagram Rita Rudaini

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MARK ADAM: "JIKA IBU PELUK ISLAM, SAYA GEMBIRA & BERSYUKUR"

Berdoa dan mengimpikan supaya ibunya, Florenda Macaraig Echivarre, 60, memeluk Islam, satu hari nanti, penyanyi Mark Adam atau nama penuhnya Mark Adam Fikri Abdullah, 40, berkata, sejak kebelakangan ini ibunya sering bertanyakan mengenai Islam selepas suka melihat tingkah laku Mark selepas memeluk Islam.

"Ibu amat menyukai sikap saya sekarang dan dia beritahu banyak perubahan positif terhadap saya selepas memeluk Islam. Saya tidak akan memaksa ibu menukar agama tetapi jika dia memeluk Islam, saya manusia pertama yang gembira dan bersyukur," katanya.

Sehubungan itu, Mark bercerita kepada ibunya mengenai kebaikan dan keindahan Islam: "Apabila saya memeluk Islam pada 2003, saya menikmati ketenangan dan perubahan. Antara yang dipelajari adalah menghormati orang dan agama lain. Saya percaya Islam agama yang benar dan berdoa ibu mengikuti jejak langkah saya".

Menurut Mark, Islam juga mengajarnya persediaan ketika hidup dan selepas meninggal dunia: "Saya bersyukur kerana isteri (Nor Azah Redzuan) dan bapa mentua banyak membantu mengenai ajaran Islam. Setakat ini saya sudah mempelajari solat termasuk berpuasa penuh (ketika Ramadan) sejak beberapa tahun lalu".

Klik untuk gambar besar

Menurut Mark, dia masih mempelajari dan mahu memantapkan bacaan al-Quran: "Selain keluarga, rakan selebriti seperti Shuib (Sepah) turut membantu dalam agama dan saya ketika ini mementingkan solat berjemaah".

Lebih penting baginya, dia mengenali Rasulullah SAW selepas memeluk Islam biarpun sebelum ini hanya mendengar mengenai Pesuruh Allah itu: "Impian saya adalah untuk terus kekal dan mendalami agama ini secara menyeluruh".

Kelmarin, Mark menerusi laman Instagram miliknya telah memuatnaik dimana dirinya memberikan kejutan dan merealisasikan impian dengan membelikan sebuah rumah buat ibu tercintanya di Filipina. Dalam status tersebut, Mark memanjatkan rasa syukur dan turut mendedahkan impian itu sebenarnya telah disimpan sejak 23 tahun lalu.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERTUNANG - FATIN HUSNA NIKAH DISEMBER INI

"Alhamdulillah pada tarikh 12.10.19 saya telah bertunang secara kecil-kecilan antara keluarga terdekat sahaja. Insya-Allah pada pertengahan bulan 12 saya akan bernikah, semoga semua urusan di permudahkan. Doakan semoga saya dapat harungi dugaan bertunang," tulis rakan duet penyanyi Khai Bahar, Fatin Husna yang memuatnaik beberapa keping foto bersama tunangnya itu di laman Instagram.

Menerusi entri di Instagramnya, Fatin, 24, turut memaklumkan bakal berkahwin dengan jejaka yang dikenali sebagai Luqman itu pada pertengahan Disember ini. Difahamkan, Fatin dan Luqman telah berkenalan sejak 2016.

Dalam perkembangan lain, Fatin kini sedang giat mempromosikan single terbaharunya berjudul 'Dan Cintaku'. Fatin mula mencipta nama apabila single duetnya bersama Khai Bahar berjudul 'Rahsia Kita' popular tahun lalu.

Klik untuk gambar besar

www.myartis.com / Sumber & foto: Astro Gempak, Instagram Fatin Husna & @luqmanul_93

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKITAR MAJLIS AQIQAH ANAK HAFIZ & SYAFIQAH

"Done Majlis Aqiqah untuk Puteri Sulung saya yang cantik, pandai, kaya & solehah ni raisyaarisa.

"Alhamdulilah isteriku, after 7 years. Tak sangka kita dijodohkan bersama & dihadiahkan Raisya. Dulu mampu berangan satu hari nanti kita kahwin & ada anak perempuan

GAMBAR LAIN:

"Hari ni, Ya Allah. Segala imaginasi & mimpi tu jadi kenyataan. Kita usahakan untuk Raisya Kejayaan, Kebahagiaan & Kekayaan dunia akhirat ya," tulis instafamous Hafiz Mahamad bersama isterinya Syafiqah Aaina yang meraikan majlis akikah anak sulungnya, Raisya Arisa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERKILAN ANAK KURANG 'MESRA' - HAFIDZ BELAJAR DARI PENGALAMAN

Terlalu sibuk dengan lakonan sehinggakan anaknya sendiri pun hilang kemesraan dengannya, pelakon Hafidz Roshdi, 24, memberitahu yang dia ingin memberikan lebih perhatian kepada keluarga, memperlahankan karier seninya dan belajar daripada pengalaman sebelum ini.

"Sebelum ini, saya pernah menjalani penggambaran di Kedah selama sebulan. Memang sepanjang sebulan itu, saya fokus kepada kerja saya semata-mata.

"Kerana terlalu bekerja kuat, saya hilang masa berkualiti untuk keluarga dan lebih membuatkan saya terkilan adalah apabila anak saya sendiri pun jadi kurang mesra dengan saya apabila saya pulang ke rumah," katanya.

Tambah pelakon drama 'Cinta Tiada Ganti' itu lagi, dia masih akan terus berlakon seperti biasa, namun, akan membahagikan masa dengan baik untuk keluarga.

"Saya ada juga menerima tawaran untuk berlakon dalam drama 100 episod, dan pada masa sama, saya dapat luangkan masa dengan keluarga.

Klik untuk gambar besar

"Jadi, tidaklah timbul kerisauan sekiranya ada yang bertanya sama ada saya tak ada tawaran lakonan dan sebagainya apabila saya ingin memperlahankan karier seni," ujarnya.

Tambahnya lagi, dia tahu dan yakin bahawa rezeki seseorang itu sudah disusun dengan baik oleh Allah.

"Jadi, sebagai manusia, sesibuk mana pun kita, kita perlu menjaga hubungan dengan Allah kerana dia yang menyusun segala rezeki kita," tuturnya.

Menjelang 2019, Hafidz bakal menyusun atur strategi untuk menubuhkan syarikat produksi miliknya sendiri.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAKHRUL KESAL JADI MANGSA KECAMAN: "DIINVITE SENIMAN... TUJUAN BINCANG BANTUAN COVID-19"

Gara-gara nama turut kelihatan dalam paparan skrin group aplikasi Telegram 'Bantuan Covid Seni 2020' dipercayai milik Persatuan Seniman Malaysia (Seniman) yang tular di media sosial beberapa hari lalu, penyanyi dan pengacara, Fakhrul Radhi Khamarudin, dari kumpulan nasyid UNIC turut menjadi mangsa kecaman warganet.

Fakhrul ketika dihubungi, meluahkan rasa kesal dan berkata dia tidak tahu menahu isu yang berlaku di antara Seniman dan seorang artis wanita dan hanya menerima jemputan daripada persatuan tersebut untuk masuk ke dalam group tersebut.

"Saya hanya diinvite oleh Seniman masuk group tu. Group tersebut bertujuan untuk membincangkan tentang bantuan COVID-19 kepada mereka yang memerlukan. Ramai selebriti dalam group tu sebab 95% memang bercakap pasal bantuan, bukanlah pasal kontroversi semata-mata. Itu yang saya terkejut apabila nama turut terkait dalam kontroversi yang sedang hangat diperkatakan sekarang ini," jelasnya.

Klik untuk gambar besar

Tambah Fakhrul lagi ramai warganet yang salah sangka terhadapnya kerana berada dalam 'group bawang': "Sebenarnya orang salah faham. Banyak lagi perkara yang dibincangkan dalam group tu cuma, paparan skrin tersebar hanya pada bahagian tertentu sahaja.

"Jadi orang pun salah faham dan bertanya kenapa ustaz ada dalam 'group bawang' dan membincangkan tentang artis wanita itu. Peliknya satu bahagian tu saja yang viral, bab bantuan tak ada pula. Sedangkan ramai juga yang tak tahu apa berlaku," ujarnya.

Bagaimanapun Fahkrul berharap agar warganet tidak 'pukul rata' dan memandang negatif terhadap group tersebut: "Jangan pukul rata, bimbang nanti timbul fitnah," katanya.

www.myartis.com / Sumber & foto: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - RAGAM ANAK ROMIE BERMANJA DENGAN HANEZ SURAYA

"Ok mummy tersepit," begitulah kata-kata manja Hanez Suraya, 30, apabila dihimpit oleh dua anak tirinya.

Nampaknya, selepas mendirikan rumah tangga dengan Romie Razin Adilha pada 14 Mac lalu di Masjid Putra, Putrajaya, Hanez dilihat semakin selesa dan gembira menggalas tugas sebagai seorang isteri dan ibu.

Malah foto dan video yang dikongsi oleh Hanez melalui laman sosial jelas memperlihatkan betapa manjanya anak-anak Romie, iaitu Putra Adreeshah, 9, dan Putra Rayqashah, 3, disamping Hanez.

Klik gambar untuk size besar

Siap tunggu Hanez pulang ke rumah dan buat kejutan tepi pintu lagi. Ha ha..!

Apa-apapun, moga kebahagiaan Hanez itu kekal hendaknya. Bak kata pepatah, buang yang keruh, ambil yang jernih. Tak gitu?

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ALI PUTEH PELIK KERJAYA TERJEJAS: "SUDAH LEBIH KURANG ENAM BULAN SAYA TIADA 'JOB'... SAYA KESAL SEBAB SAYA BUKAN PENJENAYAH"

"Saya merasakan ia tak adil. Tapi nak buat macam mana, saya harap bila bayaran sudah selesai, isu ini tidak berpanjangan," ujar pelawak Ali Puteh yang meluahkan rasa kesal apabila dia sudah lama tidak menerima tawaran kerja seni sejak isu dia dengan kakak iparnya, Siti Norhidayah.

Ali atau nama sebenarnya Syed Ali Mubarak Syed Mohd Ridzuan, dalam masa sama tidak menafikan mempunyai kekangan untuk membayar RM60,000 kepada balu Allahyarham Abam Bocey itu secara pukal, dek kerana tiada 'job'.

Namun begitu, Ali berkata, dia menggunakan segala platform miliknya bagi menjelaskan bayaran sebesar itu.

"Memang tawaran saya tidak seperti sebelum arwah Abam meninggal dunia, rasanya sudah lebih kurang enam bulan saya tiada 'job'. Sekarang saya berniaga di media sosial. Saya gunakan platform apa yang ada untuk cari duit.

"Jadi saya gunakan apa yang saya ada untuk selesaikan bayaran balu Abam. Saya kesal sebab saya bukan penjenayah, di mana saya digari dan dimasukkan dalam penjara, sebaliknya ini hanyalah urusan keluarga tidak membabitkan jenayah, jadi saya pelik sampai begini kerjaya saya terganggu," katanya.

Tambah Ali lagi, proses pembayaran itu akan diselesaikan sebelum Hari Raya Aidilfitri ini.

Pada 18 Februari tahun lalu, Mahkamah Sesyen memerintahkan Ali dan tiga ahli keluarganya membayar RM60,000 kepada Hidayah kerana mengeluarkan kata-kata mengaibkan wanita itu di Instagram (IG), dua tahun lalu.

Klik untuk gambar besar

Sementara itu, berkenaan mengenai rumah Abam yang diminta Hidayah, Ali memberitahu, dia tidak boleh menyerahkan kepada Hidayah kerana rumah itu adalah rumah pusaka arwah ibunya.

Justeru itu, jelas Ali, pihaknya akan membayar saman untuk mengelakkan rumah itu dari disita.

"Ada perselisihan faham mengenai rumah itu yang merupakan pusaka arwah emak saya. Banyak pula peguam bersuara dan saya juga sudah hubungi peguam balu Abam dan mereka minta saya jawab di mahkamah. Tapi saya malas nak teruskan hal ini di mahkamah lagi.

"Jadi kami tolak tepi perkara itu sebab mereka tak tahu apa jadi dengan keluarga kami. Dan selepas berbincang dengan kakak dan adik saya susulan rumah itu disita, kami akan sediakan bayaran saman untuk rumah itu secepat mungkin. Insya-Allah rumah itu akan selamat.

"Kalau selepas kami bayar pun dia mahu ambil rumah arwah emak saya itu, tidak tahulah. Kita sudah bayar, dia nak apa lagi? Sedangkan dia minta kami bayar sebab kami tak bayar saman lagi dan sebab itu ia disita. Tapi kami pelik bukannya sita harta saya sebaliknya harta arwah emak saya," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BABY SHIMA PESAN JANGAN SESUKA HATI NAK DM YANG BUKAN-BUKAN

"Kepada perempuan di luar sana, harus berani, jangan jadikan hal sebegini (gangguan seksual) buat kita rasa malu. Ramai rasanya yang terima DM macam-macam atau begini. Bukan saya seorang saja, yang bertudung dan orang biasa sekalipun. Kepada yang suka mesej begitu, fikir baik-baik ya.

"Kita ada akta hukuman, tak kisah guna akaun palsu sekalipun, semua boleh dikesan," tutur penyanyi Baby Shima, 27, yang menyeru golongan wanita agar berani bersuara apabila mendapat mesej gangguan seksual di media sosial.

Shima atau nama sebenarnya Nor Ashima Ramli berkata individu yang suka mesej peribadi (DM) di Instagram dengan niat terkutuk sebegitu perlu diajar.

Klik untuk gambar besar

Baru-baru ini, penyanyi 'Siapa Sih Kamu' itu berkongsi hantaran mengenai mesej lucah diterimanya. Dalam hantaran tangkap skrin mesej itu, individu terbabit kedengaran sangat terdesak teringin adakan hubungan seks dengan penyanyi berkenaan.

Menurut Shima, golongan gila nafsu memang ramai di luar: "Saya kongsikannya sebagai pengajaran. Jangan sesuka hati nak DM yang bukan-bukan. Kalau kata seksi, ramai lagi yang seksi. Saya bukan buat filem lucah pun. Susah kalau sudah 'otak kuning', haiwan pun boleh jadi mangsa," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS ISTERI SEMBUH DARIPADA PENYAKIT MISTERI - AMAR BAHARIN DIDUGA LAGI, KALI INI ANAK PULA DEMAM PANAS

"Arysasa mengalami demam panas... suhu badannya tinggi sehingga mencecah 41 celsius. Melihat keadaanya itu, kami terus bawa dia ke hospital Prince Court, KL pada sekitar 1 pagi tadi. Sehingga kini, Aryssa masih ditahan wad dan pagi tadi baru jumpa doktor.

"Keadaan dia masih dalam pemantauan dan kami tak buat ujian calitan sebab dia baru baik dari C0V1D. Tiba-tiba demam panas dan tak tahu punca dia apa. Itu yang membuatkan kami risau sangat," demikian kata pelakon Amar Baharin mengenai anak keduanya, Ayra Aryssa.

Amar dan isterinya, Amyra Rosli diduga sekali lagi apabila anak perempuan mereka itu mengalami demam panas dan dikejarkan ke sebuah pusat perubatan kira-kira pukul 1 pagi, Rabu.

Baru sahaja sembuh dari C0V1D pada Januari lalu, Amar atau nama sebenarnya Amar Mohd Baharin bimbang apabila suhu badan Aryssa yang baru berusia dua tahun mencecah 41 darjah celsius.

Klik untuk gambar besar

Pasangan selebriti itu turut berkongsi keadaan anak mereka yang terlantar sakit di sebuah hospital di laman Instagram masing-masing pada Rabu. Rata-rata netizen serta rakan selebriti mendoakan agar anak perempuan pasangan itu diberikan kesembuhan dengan cepat.

Sementara itu, Amar memberitahu anaknya kini dijaga oleh adik iparnya kerana dia dan isteri terpaksa menjalani penggambaran yang sudah dijadualkan.

"Saya dan Amyra tak dapat nak teman dia di hospital sebab kami berdua ada penggambaran, kebetulan jadual padat pula. Sekarang ini, mak saudara Aryssa yang teman di hospital," ujarnya.

Sebelum ini, Amyra mengalami sakit sendi dan lebam di beberapa bahagian tubuhnya selain batuk tidak henti menyebabkan dia terpaksa berehat daripada menjalani penggambaran drama 'Jangan Menangis Cinta'. Amar memaklumkan keadaan itu tidak pernah berlaku dan isterinya juga telah menjalani pemeriksaan namun keputusan ujian darah dalam keadaan baik.

Berkongsi keadaan kesihatan Amyra terkini, Amar melahirkan rasa syukur apabila isterinya sudah kembali sihat selepas menjalani rawatan di hospital dan perubatan Islam.

"Alhamdulillah, Amyra pun dah mula bekerja dan menjalani penggambaran sejak kelmarin. Keadaan dia pun dah sihat macam biasa. Syukur tak berpanjangan sakit dia itu. Memang kami ada ikhtiar dua cara... hospital dan perubatan Islam. Alhamdulillah, dia pun dah sihat dan dapat bekerja seperti biasa," tuturnya.

Untuk makluman, pasangan itu mendirikan rumahtangga pada November 2016 dan dikurniakan dua cahaya mata iaitu Aqeef Anaqi, 4 dan Ayra Aryssa yang kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOURUL BERSYUKUR DOA DAPAT SUAMI DIDAMBAKAN SEJAK BUJANG TERMAKBUL

Penyanyi Nourul Depp menerusi laman Instagram miliknya telah mendedahkan suaminya kini, Eric Daniel Depp merupakan suami yang diimpikan dalam doa ketika sebelum berumah tangga. Menurut Nourul atau nama sebenarnya Noorulhuda Abdul Wahab, 42, dia bersyukur doanya untuk mendapatkan suami yang didambakan sejak bujang termakbul.

"Bila hitam putih itu adalah satu warna yin & yang. Tak ada dia ni, rasa tak lengkap. Sejenis teman bicara, sejenis sahabat, sejenis tempat segalanya. Sejenis suami yang kami doakan masa kami single. Yang single, doa kuat-kuat. Bayangkan rupa dan sikap macam mana lelaki dan pemimpin yang dimahukan. Boleh je. Asalkan ada niat yang sangat baik. Mintak. Yang kat Atas tu dengar ja. Insya-Allah, saya doakan kamu semua," katanya.

Nourul berkongsi perkara tersebut di akaun Instagram miliknya. Menerusi entri tersebut di berkongsi fotonya bersama suami. Tambah Nourul lagi dia menggunakan masa bersama untuk keluar berdua bagi mengukuhkan hubungan suami isteri.

Klik untuk gambar besar

"Keluar kejap. Siapa masih pergi dating dengan husband? Atau sapa nak pergi dating dengan husband? Sila tag pasangan masing-masing! Beritahu mereka, spend masa sat! Ini salah satu cara bersama perbaiki komunikasi. Tips untuk pasangan dan suami isteri," kongsikan lagi.

Sebelum ini, Nourul pernah melalui episod perceraian bersama penyanyi dan komposer Ajai pada 2007 selepas mendirikan rumah tangga pada 25 Disember 1996. Hasil perkahwinan pertamanya, Nourul dikurniakan seorang anak perempuan, Ayu Nazirah, 21.

Pelantun lagu 'Kerana Terluka' itu kemudian berkahwin dengan usahawan Perancis, Eric Daniel Depp pada Jun 2012. Mereka dikurniakan tiga cahaya mata, Zachary Depp, 6, Raphael Depp, 4, dan Isabella Depp berusia setahun.

www.myartis.com / Sumber & foto: Astro Gempak & Nourul Depp

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 SEPTEMBER LALU - ANIM EZATI SELAMAT TIMANG ANAK SULUNG, YARA ALANNA KHALSOM

Pengacara Anim Ezati Rizki menerusi laman Instagram telah berkongsi khabar gembira apabila memaklumkan dirinya telah selamat melahirkan anak sulung iaitu seorang bayi perempuan pada 9 Sebtember lalu.

Menurut Anim, dia amat berterima kasih kepada suaminya kerana telah menjaganya dengan baik sepanjang proses kelahiran. Pada masa sama, Anim dan suami juga telah pun sepakat menamakan anak sulung mereka, iaitu Yara Alanna Khalsom Mohd Fadli.

"Assalamualaikum dunia 🤍 Kenalkan anak sulung kami, Yara Alanna Khalsom Bt Mohd Fadli. Selamat melahirkan pada 9.9.2020 (4:45 petang) Alhamdulillah. Terima kasih kepada yang mendoakan.

"To my husband @fadlisahudin, thank you sayang for taking care of me. Thank you sangat2. Tolong i semua benda. Dan awak lah org paling happy sekali dapat tengok Yara. Love you b. #9bulanmommymengandungmukasemuadaddytapauhabis," tulisnya.

Klik untuk gambar besar

Dalam pada itu, bekas pengacara program 999 itu turut dilihat menitipkan doa buat Yara sempena genap seminggu kelahiran.

"Seminggu Yara Alanna Khalsom lahir ke dunia. Alhamdulillah, syukur Ya Allah. Semoga anak ini diberikan kesihatan yang baik sentiasa, menjadi solehah, dengar cakap mommy daddy ya sayang. Okay nanti Yara share gambar Yara botak eh! 😂," tulisnya lagi.

Meninjau di ruangan komen, rata-rata netizen dan rakan artis menitipkan ucapan tahniah diatas kelahiran cahaya mata sulung itu. Untuk makluman, Anim telah mendirikan rumah tangga bersama pilihan hati, Mohd Fadli Sahudin pada tanggal 28 Disember 2019.

www.myartis.com / Sumber & foto: Media Hiburan & Instagram Anim Ezati Rizki

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


41 FOTO - ALEESYA SAMBUT BIRTHDAY KE-8, ERRA & EMRAN HADIAHKAN BASIKAL

Baru-baru ini, anak kepada Erra Fazira dan Engku Emran, Engku Aleesya telah menyambut ulangtahun kelahirannya yang ke-8 lebih awal dari tarikh sebenar.

Difahamkan, Erra telah menganjurkan majlis yang cukup meriah buat anak perempuannya ini dengan memilih tema rock kali ini.

Klik untuk gambar besar

"Thank you for the gifts everyone and big ups to Aleesya's mom for organising this years party. Next year its back to my turn to organise!," kata Engku Emran di IGnya.

Apa yang lebih istimewa apabila Erra bersama bekas suaminya menghadiahkan sebuah basikal untuk satu-satunya jantung hati mereka.

Happy Birthday Aleesya!

Sumber: Erra Fazira IG & Engku Emran IG

Foto: Erra Fazira IG, Engku Emran IG, @amirnaufalphotography & @dennisairbrush

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NONNY NADIRAH: "YES, I'M A SINNER.. BUKAN NAK JADI USTAZAH HATI HITAM..."

Menerusi satu perkongsian di laman Instagram, pelakon Nonny Nadirah memberitahu yang dia lebih rela mengakui dirinya sebagai seorang pendosa dan tidak mahu menjadi hipokrit. Namun, kata Nonny, sebagai umat Islam, dia tidak berputus asa memperbaiki diri dan bertaubat.

Nonny berkongsi perkara tersebut di akaun Instagram miliknya. Menerusi perkongsian terbabit, dia memuat naik fotonya berjubah hitam. Tambah Nonny lagi, dia bukan hendak menjadi pendakwah tetapi lebih kepada bermuhasabah diri.

"Yes, I'm a sinner. I would rather be known in life as an honest sinner, than a lying hypocrite. Deep down there, u know.. Jangan putus Doa. Allah suka akan hambaNya yg berbuat dosa tapi dia bertaubat. Bukan nak jadi ustazah hati hitam boleh tutup dgn jubah, manusia yg paling jahat pun boleh berubah, ajar diri dgn bermuhasabah, rajinkan lidah dgn mengucap kalimah.

Klik untuk gambar besar

"Rasa stress, rasa depress, rasa teraniaya ; La ilaha illa anta subhanaka inni kuntu minaz zhalimin. "Ya Allah, Tiada Tuhan selain Engkau. Maha Suci Allah. Sesungguhnya aku telah menganiaya diriku sendiri dan aku termasuk golongan orang yang zalim". SubhanAllah. Maha suci Allah. Sesunggguhnya Engkau maha baik. #sharingiscaring," tulis Nonny.

Nonny mula berhijrah dan berhijab sejak awal tahun lalu selepas pulang dari mengerjakan umrah. Pelakon yang berasal dari Sabah itu telah pun bercerai dengan suaminya, Mustain Adnan selepas kurang tempoh setahun perkahwinan.

www.myartis.com / Sumber & foto: Astro Gempak & Instagram Nonny Nadirah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ISTERI BUKAN SEKADAR LAMPIAS NAFSU" - BALAS ISTERI SHUK BILA DIHAMBUR KOMEN LUCAH

Semua sedia maklum mengenai kontroversi yang melanda pelawak, pengacara dan penyampai radio, Shuk Sahar yang sebelum ini hangat diperkatakan. Shuk bagaimanapun tampil mengakui kesilapan dirinya menerusi sebuah entri yang dimuat naik di laman Instagram bagi memulihkan keadaan.

Dek kerana kontroversi dakwaan curang tersebut, Shuk dan isterinya iaitu Rossalennah Natassiah Asshaferah menerima pelbagai komen daripada netizen di Instagram. Selain mendoakan agar hubungan pasangan ini kembali jernih, ada juga segelintir netizen yang sanggup melemprkan kata-kata berbaur lucah.

Menerusi Instagram milik Rossalennah atau Sera, seorang pengikut mengingatkan untuk tidak membuka aib suami ketika berselisih faham. Lebih menggelikan, apabila individu tidak bertanggungjawab itu meninggalkan komen 'kotor'.

Klik untuk gambar besar

"Maaf la abang cakap sikit untuk adik berdua... Shuk lepas ni bini hang merajuk sumbat ja b***** hang dalam mulut dia. Nanti pandai la dia datang balik kat hang. Kalau dia burukkan hang kat Instagram (IG), hang buat ja lagu tu. Dia pun tak boleh hidup tanpa b***** hang. Simpan aib suami baik-baik," demikianlah tulis individu tersebut.

Komen individu berkenaan telah mendapat respon isteri Shuk yang tampil membidas dengan menyatakan lelaki itu tidak layak untuk berkahwin.

"Maaf ya, perempuan bukan untuk ditindas. Kalau macam tu awak anggap perempuan, awak tak layak bernikah dan hidup berumah tangga. Isteri bukan sekadar tempias nafsu," balasnya.

Terdahulu, Sera mendedahkan suaminya itu masih lagi menjalinkan hubungan dengan Fara Salleh. Jelas Sera lagi, dia juga bertindak menerjah ke rumah wanita tersebut untuk meminta suaminya pulang ke rumah namun terpaksa beredar dengan hampa.

Susulan isu itu, Shuk atau nama sebenarnya Mohammad Shukri Mohamed Sahar, 35, secara rasmi digantung perkhidmatannya menjadi deejay di stesen radio Hot FM berkuat kuasa pada Isnin (25 Januari 2021).

www.myartis.com / Sumber & foto: Astro Gempak & @rossa,sera

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERSIAPAN AWAL SERTAI IRONMAN KALI KEDUA - ALIF SATAR SELESAIKAN UJIAN ECG, PEMINAT IKUT TERCUNGAP-CUNGAP

"Mintak nyawa! Level tujuh nak ke level lapan dah pancit... memang cuak nak buat ECG di Institut Jantung Negara tapi semuanya berjalan lancar," kata penyanyi dan pelakon Alif Satar yang bimbang keadaan kesihatannya tidak berada di tahap terbaik apabila berkongsi melakukan ujian elektrokardiogram atau ECG di Institut Jantung Negara (IJN) baru-baru ini.

Alif, 32, yang berkongsi hal tersebut menerusi laman Instagram miliknya itu menjelaskan, pemeriksaan tersebut dilakukan sebagai persediaan awal bagi menyertai pertandingan Ironman Malaysia buat kali kedua pada 5 November 2022.

Melihat perkongsian video ujian berkenaan, Alif kelihatan tercungap-cungap untuk menghabiskan larian di atas treadmill namun berjaya menyelesaikannya sehingga tahap kelajuan peringkat lapan.

Turut kelihatan, badan Alif juga disambungkan dengan beberapa wayar bagi mendapat bacaan tepat jantung dalam memastikan organ itu berfungsi dengan baik dan tiada masalah. Dalam pada itu, Alif memaklumkan dia perlu membuat persiapan secukupnya untuk menyertai cabaran Ironman itu nanti.

Klik untuk gambar besar

"Saya memang nak betul-betul pastikan 'enjin' bersedia untuk Ironman," kata Aliff yang juga seorang pengacara.

Untuk makluman, Alif pernah menyertai pertandingan Ironman Langkawi pada 2019 dan berjaya menamatkan cabaran tersebut dalam tempoh 15 jam 5 minit dan 49 saat.

Tidak hanya itu, penyanyi lagu 'Lelaki Seperti Aku' itu turut berpesan kepada pengikutnya agar melakukan pemeriksaan kesihatan lengkap sebelum bergiat aktif dalam aktiviti lasak dan senaman.

"Korang yang baru nak mula bersenam pun, Alif sarankan buat pemeriksaan penuh," ujar bapa kepada tiga cahaya mata ini.

Meninjau ke ruangan komen, pengikut Alif turut menyatakan rasa kagum dengan persiapannya menjelang pertandingan berkenaan malah ada tertarik untuk melakukan pemeriksaan serupa.

"Aku yang tengok ini pun rasa tercungap-cungap, persiapan yang bagus Alif." - "Rasa nak tolong hulur air tengok Alif berlari. Good luck untuk Ironman nanti. Macam mana nak buat pemeriksaan ini?

"Takut tengok wayar itu, saya pula yang tumpang tertekan dan cuak tengok Alif buat pemeriksaan ini," antara komen-komen netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR CINCIN MERISIK, PELAMIN & HANTARAN SYAMSUL YUSOF

Update - dikemaskini:

Barangan hantaran yang diberikan oleh keluarga Syamsul Yusof kepada Puteri Sarah Liyana sempena majlis merisik yang berlangsung pada Ahad lalu di Sri Damansara, Petaling, Selangor. Antaranya termasuklah sebentuk cincin bertatah berlian yang menandakan Puteri Sarah sudah berpunya meskipun tanpa majlis bertunang.

Artikel terdahulu:

SAH MERISIK, KAHWIN FEBRUARI INI - IBU SYAMSUL
GAMBAR - KELUARGA SYAMSUL YUSOF MERISIK PUTERI SARAH

Untuk info, mereka berdua akan terus berkahwin pada bulan Februari ini atas permintaan Syamsul sendiri. Syamsul merisik Puteri sarah sebagai isteri setelah dia berdoa di tanah suci dan yakin Sarah adalah pilihan terbaik untuk dijadikan isteri. Tahniah!

Klik gambar untuk imej besar

Cincin risik Syamsul untuk Puteri Sarah

Klik untuk baca

Rekaan pelamin yang dipilih oleh ibu Syamsul Yusof untuk perkahwinan anaknya pada Februari nanti


21 GAMBAR - KELUARGA BAHAGIA ASHRAF MUSLIM

"Ya Allah... satukanlah hati kami... jadikan kami isteri solehah yang terbaik buat suami  kami... jadikanlah kami ibu yang terbaik buat Sarah Ashraf... jadikanlah kami anak yang terbaik buat ibu dan ayah kami... berilah kami kebahagiaan hidup di dunia dan akhirat... aamiin...," begitulah luahan hati isteri pertama Ashraf Muslim, Dayana Lokman.

Ayat tersebut kami petik melalui gambar terkininya bersama madunya Wan Sakinah yang dimuat naik di laman sosial miliknya.

Ikhlasnya, ramai yang tertarik dengan perkembangan positif tersebut dan turut mendoakan kebahagiaan mereka sekeluarga. Malah mereka juga gembira bila melihat Dayana dan Sakinah semakin makin akrab sejak kelahiran Sarah (anak sulung Wan Sakinah) dalam keluarga mereka.

Apa yang menarik, Dayana dan Sakinah turut bersama-sama menjaga Sarah tanpa sebarang masalah. Dan baru-baru ini, Sakinah turut memuat naik foto yang dikirim oleh Dayana sewaktu mengikuti perkhemahan di Raub, Pahang.

"Ia membuktikan yang kami mampu bahagia bersama dan saling menyayangi antara satu sama lain walaupun hidup secara berpoligami," ujar Ashraf sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


SELAMAT NIKAH - ATILIA TAMAT ZAMAN JANDA DI HARI MERDEKA

"My dad gave me away today. I love u Pa. #atiliaadam alhamdulilah," demikian kata Atlia Haron sebaik selamat melangsungkan pernikahannya pada Ahad (Hari Merdeka).

Untuk makluman, Atilia telah memilih Adam Sofian, seorang jurutera bunyi sebagai suaminya. Mereka melangsungkan pernikahan di sebuah majlis tertutup yang hanya dihadiri ahli keluarga dan teman rapat sahaja.

Tahniah diucapkan!

Foto kredit: Atilia IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


AMENG SPRING BUAT LAPORAN POLIS, BENGANG DITUDUH MASIH LAGI HISAP DADAH

Menerusi muat naik di laman Instagram, penyanyi kumpulan Spring iaitu Ameng meluahkan rasa bengang dengan tindakan beberapa individu yang telah meninggalkan komen-komen jahat sewaktu dia membuat persembahan di platform Facebook Live, AVOL Legend Artiste.

Jelas Ameng atau nama sebenarnya Wan Aminuddin bin Wan Ismail, individu berkenaan dikatakan secara terbuka telah memfitnah dan menuduhnya masih lagi tidak dapat meninggalkan najis dadah.

Lantaran itu, penyanyi berusia 52 tahun itu telah tampil dengan kenyataan balas bagi mempertahankan dirinya mengenai tuduhan tersebut di Instagram miliknya.

"Terlebih dahulu saya ingin minta maaf sekiranya perkataan saya ini mengganggu sesetengah pihak. Namun begitu, ketika membuat persembahan di Facebook live Avol, ada yang komen negatif yang mengatakan saya ni masih hisap dadah. Rasanya orang-orang yang berfikiran negative dan bersangka buruk pada orang ni, saya rasa elok dia pergi mati jelah," katanya.

Klik untuk gambar besar

Dalam pada itu, penyanyi lagu 'Sampai Hati' ini turut berharap agar pemikiran seperti ini dapat dielakkan kerana sebagai manusia kita memang tidak dapat lari daripada melakukan kesilapan.

"Dan saya juga akan periksa, mungkin dia sebenarnya yang hisap dadah. Kalau begitu saya rasa bolehlah saya buat laporan polis. Kita check sendiri urine dia. Jadi, berhati-hatilah.

"Maafkan saya sekiranya kata-kata saya agak kasar namun saya harap kepada mereka yang berfikiran negatif, satu jari tunjuk dekat orang empat hari lagi tunjuk pada kita," jelasnya lagi.

Sehubungan itu, demi menjaga nama baik diri serta kerjayanya, Ameng telah pun membuat satu laporan polis agar tindakan selanjutnya dapat diambil kepada mereka yang meninggalkan komen-komen jahat tersebut.

Meninjau di ruangan komen, rata-rata netizen memberikan kata-kata semangat buat Ameng selain turut berharap agar individu-individu tersebut mendapat hukuman yang setimpal.

"MasyaAllah Abang Ameng dah lama tinggal semua tu. Sekarang Abang Ameng dah ketagih Al-Quran. Di mana-mana pun, Al-Quran teman beliau. - "Jangan layan manusia negative dan busuk hati tu. Pedulikan. Peminat-peninat abang akan terus support dan sayang Abang.

"Tak mengapa bang. Kuat semangat. Terus maju jaya bang. - "Sabarlah ya Abang Ameng. Manusia busuk hati ni tak boleh layan sangat. Sakit jiwa nanti," antara komen-komen netizen di laman Instagram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ASALKAN DIA GEMBIRA... TAK PAYAH PENING, KECIL PUNYA HAL" -  ELLY RESPON AKAUN PALSU

Penyanyi dan pelakon Elly Mazlein dilihat tenang memberi respon mengenai individu tidak bertanggungjawab membuka akaun Instagram palsu menggunakan nama Kaklinapompom dan menyamar sebagai dirinya. Elly berkata dia tidak kisah sekiranya individu tersebut meminatinya tetapi berasa hairan apabila akaun tersebut diwujudkan sebagai akaun kedua miliknya.

"Ini bukan IG Kepom (Elly) ya. Siap back up account, back up vokal lagi. Walaupun text di setiap gambar sangat sama tapi tak serupa gitu. Terima kasih kepada semua yang DM kakak Lina. Cara dah betul sangat meminati saya. Saya syukur sangat tapi tulisan back up account yang tak menahan itu.

"Macam sesuatu di situ," kata Elly atau nama sebenarnya Sharifah Aida Mazlina Syed Hanafi, menerusi laman Instagramnya pada Sabtu dan menerima komen dimana rata-rata netizen memuji caranya berhadapan dengan situasi tersebut.

Klik untuk gambar besar

Dalam pada itu, pelakon drama bersiri popular 'Kampung People' itu turut mendedahkan dia ada menerima mesej daripada peminat yang menghantar paparan skrin akaun Twitter serta TikTok menggunakan nama Elly Mazlein.Penyanyi berusia 40 tahun juga menegaskan dia tidak mempunyai sebarang akaun laman sosial tersebut dan menganggap perkara itu bukan satu isu yang besar.

"Di Twitter juga dia ada. Ya orang yang sama. Tak apa asalkan dia gembira. Semua akaun dia buat palsu guna nama saya. TikTok pun dia buat juga. Saya tak ada Twitter, tak ada FB dan tak ada akaun TikTok. Terima kasih semua yang DM beritahu fasal ini. Salam Ramadan. Dah tak payah pening-pening fasal kecil punya hal. Akaun media sosial saja pun. Sebarkan kebahagian," ujarnya.

www.myartis.com / Sumber & foto: mStar & Instagram Elly Mazlein

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ADA MASA 'ON AND OFF" - PENGARAH AZAHARI ZAIN KINI SIHAT WALAUPUN TERLANTAR AKIBAT ANGIN AHMAR

"Alhamdulillah, dalam tempoh enam bulan di rumah keadaan suami saya sihat. Tapi, biasalah orang sakit ini, ada masa keadaan sihatnya 'on and off'. Apapun, kos rawatan suami di hospital termasuk ubat masih ditanggung UiTM kerana dia pensyarah di sana.

"Namun, untuk rawatan alternatif lain seperti akupuntur, rawatan urut di rumah dan sebagainya, kos rawatan itu dibiaya sendiri," demikian ujar isteri pengarah filem dan pensyarah Universiti Teknologi Mara (UiTM), Azahari Zain, 50, iaitu Wahizatul Nureen Azmi atau Nureen ketika dihubungi.

Selepas terlantar sakit akibat diserang angin ahmar sejak sembilan bulan lalu, Azahari kini dalam keadaan sihat di rumah. Jelas isterinya, selama enam bulan di rumah, keadaan kesihatan Azahari baik tetapi untuk pulih semula daripada angin ahmar itu mengambil masa.

Ditanya mengenai kunjungan penerbit filem yang juga Pengarah Urusan Metrowealth International Group (MIG), David Teo melawat suaminya di rumah baru-baru ini, Nureen berkata, David memang sentiasa bertanya khabar dan prihatin.

"Dia (David) adalah bekas majikan suami yang amat baik, bertanggungjawab dan ambil berat terhadap kami sekeluarga. Sehingga kini, dia bersama isterinya, Jane kerap berhubung untuk bertanya khabar, datang melawat termasuk menghulurkan bantuan. Mereka memang prihatin.

"Begitu juga, pihak UiTM sangat baik dalam memberi layanan rawatan kesihatan kepada suami saya. Rakan, kenalan dan pelajar-pelajar suami di UiTM masih datang melawat keadaannya di rumah, selain bertanya khabar di telefon dan silaturahim terjalin, Alhamdulillah tidak putus.

Klik untuk gambar besar

"Rakan-rakan suami saya dalam industri seni pun datang melawat dan bertanya khabar keadaannya juga. Alhamdulillah, suami saya seorang yang ramai kenalan dan disenangi. Maka itu, dia tidak dilupakan orang-orang yang mengenalinya walaupun kini terlantar sakit," katanya.

Nureen berkata, suaminya memang suka berkawan, mesra dan bersikap ramah. Cuma, sekarang dia masih perlu masa untuk kembali pulih semula akibat serangan angin ahmar pada Februari lalu.

Bagi yang ingin menghulur sumbangan, boleh ke akaun Bank Islam, 12186020132190 (Wahizatul Nureen Azmi). Terdahulu, Azahari menerima rawatan lanjut di Hospital UiTM selama dua bulan sebelum dibenar pulang ke rumah untuk rawatan seterusnya.

Azahari yang memulakan karier seni pada 2004 pernah menjadi penulis dalam banyak projek filem antaranya Tangkai Jering, Potret Mistik, Anak Mami Kembali, Nana Tanjung dan Duyung.

Ketika bekerjasama dengan MIG, Azahari pernah mengarahkan filem seperti Santau, 7 Petala Cinta, Hantu Dalam Botol Kicap, Mantra, Flat 3A, Zoo dan banyak lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALI IZIN ALIFF SYUKRI JUMPA IBU MOHON MAAF TANPA RAKAMAN

"Seperti dinyatakan pada sidang media, Jumaat lalu, saya tak mahu isu ini berlarutan. Cuma, jika beliau (Aliff) mahu berjumpa dan memohon maaf, boleh bertemu dengan ibu dan keluarga saya. Ibu saya tak pandai guna telefon pintar atau media sosial termasuk video yang dimuatnaik. Tetapi satu sahaja syarat, saya minta beliau tidak membuat rakaman video pada pertemuan itu," kata pelawak Ali Puteh.

Ali yang menerima permohonan maaf Datuk Seri Aliff Syukri, bagaimanapun tetap berpegang dengan pendiriannya iaitu enggan memanjangkan kontroversi berhubung dakwaan membolot harta peninggalan abang, Allahyarham Abam Bocey dan mahu usahawan kosmetik itu datang bertemu ibunya secara privasi.

Dalam pada itu, Ali memberitahu, Aliff boleh bertemu ibu dan keluarganya untuk menyatakan hasrat memohon maaf tetapi tidak membenarkan penyanyi lagu 'Abag Nak Tegur' itu meneruskan niatnya untuk membuat siaran langsung (live) di laman sosialnya atau merakam pertemuan tersebut. Menurut Ali, pertemuan itu tidak boleh dijadikan tatapan umum memandangkan ia melibatkan maruah keluarganya.

Pemilik nama Syed Ali Mubarak Syed Mohd Ridzuan, 31, ini mengulas pengakuan terbaru Aliff yang mahu memohon maaf atas kontroversi membabitkan balu arwah Abam, Siti Nurhidayah Mohd Ali. Pada sidang media kira-kira jam 3 petang semalam, Aliff dilaporkan sedia bertemu ahli keluarga Abam untuk menyelesaikan semua isu berbangkit gara-gara perkongsian video live di Facebook (FB), baru-baru ini.

"Antara saya dengan dia tiada urusan lagi. Seperti yang saya katakan, dia perlu bertemu dan memohon maaf kepada ibu saya tanpa ada kamera. Saya tidak akan membenarkan sekiranya dia ingin merakam atau membuat live. Sebab ini soal maruah keluarga, minta hormat hal keluarga bukan untuk tatapan umum. Cukuplah kami sekeluarga dihina dan dicaci," jelas Ali.

Dalam pada itu, anggota kumpulan Puteh ini menegaskan dia akan memastikan tiada sebarang rakaman atau kamera pada pertemuan Aliff dan ibunya: "Jika ada kamera atau sebarang rakaman, saya akan hentikan semua itu," tegasnya.

Ali berkata, dia tidak mahu lagi mengungkit kisah lama: "Kalau ikut rasa amarah kita sebagai manusia biasa, memang akan terus dengan gejolak begitu. Tetapi kita berbalik kepada cerita dan sejarah dulu. Nabi Muhammad SAW diuji dengan dugaan lebih besar berbanding kita. Jadi, saya tiada dendam kesumat dalam hati... Saya anggap masalah ini akan tamat," ujarnya.

Aliff tampil membuat permohonan maaf secara terbuka kepada Ali dan balu Abam menerusi sidang media yang diadakan pada Isnin. Malah, dia juga bersedia bertemu Ali dan keluarga bagi menyelesaikan isu tersebut namun tetap mahu mengadakan siaran langsung di laman sosial semasa pertemuan mereka itu nanti. Aliff mendakwa tidak berniat melaga-lagakan mana-mana pihak dan sedia berjumpa ibu Ali seperti diminta.

www.myartis.com / Sumber: Berita Harian & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL TUNAI HAJI - WANY HASRITA AKUI GEMENTAR & TERUJA

"Rasa macam bermimpi pun ada kerana Wany tidak pernah terfikir untuk menunaikan ibadat haji pada tahun ini. Apapun, Wany bersyukur kerana Allah memberikan peluang kepada Wany menjadi tetamu-Nya, walaupun tawaran datang pada saat akhir.

"Pemergian kami berdua adalah atas undangan kerajaan Arab Saudi. Memandangkan Wany akan berangkat esok, segala persiapan perlu dibuat hari ini, antaranya mendapatkan suntikan vaksin dan juga menyediakan pelbagai kelengkapan lain," demikian tutur penyanyi Wany Hasrita yang mengakui perasaannya bercampur baur apabila terpilih untuk menunaikan ibadat haji, tahun ini.

Gementar dan pada masa sama teruja, Wany bakal berangkat ke Tanah Suci Makkah, esok, bersama seorang lagi teman artis, Amira Othman. Wany atau nama Nurshazwany Hasrita Hasbullah berkata, memandangkan tawaran hadir pada saat terakhir, segala persiapan perlu dilakukan dengan kadar segera.

Berikutan ia pengalaman pertamanya menjejakkan kaki ke Tanah Suci, Bintang Paling Popular, Anugerah Bintang popular BH 31 (ABPBH 31) ini mendapatkan bantuan mereka yang lebih berpengalaman bagi membantunya mempersiapkan diri.

Klik untuk gambar besar

"Wany memang tidak pernah menjejakkan kaki ke sana atau menunaikan umrah, sebelum ini. Justeru, Wany meminta bantuan Heliza Helmi bagi mendapatkan ustaz yang boleh mengendalikan sesi kursus haji secara peribadi. Selain itu, untuk panduan ketika berada di sana pula, Wany banyak merujuk kepada penceramah terkenal yang juga pakar mata, Profesor Dr Muhaya Mohamad," kata penyanyi 'Menahan Rindu' ini.

Ditanya mengenai doa yang ingin dipanjatkan tatkala berada di sana, selain mengharapkan keampunan, artis berusia 26 tahun ini juga memohon supaya diberikan kesejahteraan buat keluarga dan kedua-dua orang tuanya.

"Pertama sekali, Wany nak minta ampun kepada Tuhan atas segala dosa Wany lakukan dan paling utama, Wany nak mendoakan juga kesejahteraan ibu, ayah dan keluarga," ujarnya yang akan kembali ke tanah air pada 16 Ogos ini.

www.myartis.com / Sumber & foto: Berita Harian & Instagram Wany Hasrita

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ERRA FAZIRA TERKINI...

Memang nampak seperti ada sedikit perubahan pada penampilan dan wajah Erra sekarang. Beliau nampak lebih matang dan berkeyakinan. Namun dalam senyap-senyap... sebenarnya ada juga yang menuduh dan mendakwa Erra melakukan sesuatu pada wajahnya. Betul ke? Allahualam... mungkin kerana solekan atau sudut gambar itu di ambil yang membuat Erra nampak lain khot..??Klik untuk imej besar...* Gambar di ambil dari Facebook(\__/)(='.'=)(")_(")www.myartis.com 2011


ANAK GADIS AZHAR SULAIMAN MENANGIS-NANGIS, AKUI JADI MANGSA BULI SIBER

Menerusi laman Instagram, anak kepada pelakon Azhar Sulaiman iaitu Kasih Iris Leona telah berkongsi sepotong video meluahkan kekecewaan menjadi mangsa buli siber di Internet.

Kata Leona, pada satu tahap dia merasakan telah dibuli dengan melampau oleh segelintir netizen terutama di media sosial.

"Saya harap pada suatu hari nanti orang akan sedar apa yang saya cuba sampaikan. Saya sentiasa menunjukkan sisi yang gembira tapi menjadi orang yang ceria pun masih membuatkan saya rasa sedih.

Klik untuk gambar besar

"Saya rasa tersinggung. Adakalanya pada satu tahap ia (buli siber) ini jadi melampau-lampau," katanya menerusi sepotong video yang dimuat naik di aplikasi TikTok.

Video itu telah ditonton lebih 590,000 kali dan mendapat lebih 51,000 tanda likes. Pada masa sama, pengikut Leona di akaun terbabit turut berkongsi kata-kata semangat dan menitipkan doa agar terus tabah.

Malah, ada yang tersentuh melihat air mata Leona yang sentiasa periang akhirnya tumpah. Leona sebelum ini sangat terkenal dengan kelincahannya menari di aplikasi Tik Tok dengan mempunyai jumlah pengikut yang cukup ramai.

www.myartis.com / Sumber & foto: Astro Gempak & Instagram Kasih Iris Leona

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERTIKAI A. AIDA NIKAH LELAKI MUDA - CHE TA 'SEKOLAHKAN' NETIZEN

Semua mengetahui mengenai pengarah dan pelakon veteran A. Aida yang bakal nikahi dengan aktor Ariff Aziz pada Sabtu (21.7.18) ini.

Namun perkara itu telah dipertikaikan oleh netizen apabila A. Aida lebih berusia dari pelakon lelaki tersebut.

Bengang dengan sesetengah netizen yang mempertikaikan keputusan A.Aida bernikah dengan lelaki muda, Rozita Che Wan telah menyelar mereka di laman sosial.

Bagi beliau yang lebih mesra disapa Che Ta, tiada kesalahan dilakukan mereka kerana jejaka itu juga bukan berstatus suami orang.

Klik untuk gambar besar

Menerusi Instagram, Che Ta panjang lebar 'menyekolahkan' netizen yang menghentam pasangan itu. Jelas Che Ta, Aida tidak merampas suami sesiapa dan berhak untuk berkahwin dengan lelaki muda.

Dalam posting itu, Che Ta juga sempat berseloroh mengenai dirinya juga yang bernikah dengan jejaka 'bergetah' ini. Katanya, siap nak tubuhkan whatsapp group dengan nama Laki Kami Muda Bergetah lagi!

Dalam masa sama, Che Ta menasihati netizen supaya tidak perlu menghukum mereka (seolah Aida merampas suami-suami mereka).

Apa-apapun, ada betulnya juga kata Che Ta itu, kita doakan saja mereka bahagia hingga ke akhir hayat!

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TOLAK GANDINGAN BEKAS TUNANG - AISHAH AZMAN BEREHAT BERCINTA 4 TAHUN

"Sebelum ini ada penerbit yang nak satukan saya dengan dia dalam satu naskhah drama tetapi saya elakkan demi kebaikan kami bersama. Buat masa sekarang memang saya tidak akan berlakon bersama dia. Namun untuk masa akan datang kita tak tahu, hati manusia boleh berubah," demikian kata pelakon Aishah Azman.

Adik kepada pelakon Afiq Muaz itu mendedahkan pernah menerima tawaran untuk berlakon bersama bekas tunang, pelakon Syafie Naswip dalam sebuah drama. Bagaimanapun, Aishah mengambil pendekatan dengan menolak secara baik demi kebaikan bersama..

Pemilik nama Nor Aishah Afika Azman Shah berkata dia tidak menolak sekiranya bertemu pengganti yang turut sama berada dalam satu industri: "Dugaan sebelum ini telah mematangkan saya dalam menjalani kehidupan.

"Saya anggap 2019 ini tahun yang cukup indah sebab banyak memberi pengajaran dalam hidup saya serta banyak memberi memori pahit dan manis. Buat masa ini, saya ingin berehat daripada bercinta dulu. Saya beri masa dalam tempoh empat tahun lagi kalau nak jalinkan hubungan istimewa sebab saya masih muda, banyak benda saya nak capai dalam industri.

Klik untuk gambar besar

"Keluarga tidak larang untuk saya kembali bercinta cuma kena kenal betul-betul pasangan kita. Saya juga tidak serik sekiranya dipertemukan jodoh dengan orang dalam satu industri kerana perkara itu adalah aturan daripada Yang Maha Esa," tambahnya lagi.

Untuk rekod, Aishah dan Syafie bertunang pada satu majlis yang diadakan pada 7 April 2019 bertempat di Forest Valley Hall, Cheras.  Namun, kedua-dua pasangan itu mengambil keputusan untuk memutuskan pertunangan pada 21 Julai tahun yang sama.

Dalam perkembangan terkini, Aishah sedang sibuk menjalani penggambaran drama 'Suri Katriana' arahan Pali Yahya. Selain Aishah, drama Suri Katriana turut dibintangi pelakon hebat iaitu Ummi Nazeera, Ernie Zakri, Hasnul Rahmat, Zul Huzaimy, Nazim Othman, Rozita Che Wan, Nadiyaa Nisa dan ramai lagi. Drama 'Suri Katriana' mula ditayang pada 29 Oktober 2019 jam 6 petang di Astro Prima (saluran 105) dan Prima HD (saluran 121).

www.myartis.com / Sumber & foto: Astro Gempak & Aishah Azman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


24 FOTO - KEMESRAAN DIRA & HELMI DI MAJLIS HARI LAHIR ANAK

Walaupun sudah bercerai, Dira Abu Zahar dan bekas suaminya, Helmi Yusof nampaknya masih mengekalkan hubungan baik.

Hujung minggu lalu, Dira dan Helmi telah sama-sama meraikan ulangtahun kelahiran  anak Dira, Anggun Deandra yang ke-9. Majlis yang bertemakan 'Suicide Squad' itu berlangsung dengan penuh meriahnya di Avenue K Rooftop.

Dalam majlis tersebut, Dira dan Helmi kelihatan cukup mesra sekali dan seakan tidak mempunyai masalah ketika majlis berkenaan berlangsung.

Untuk info, Dira sebelum ini pernah mendirikan rumah tangga dengan Ash anggota kumpulan Bau pada tahun 2007 dan bercerai tiga tahun kemudian. Hasil perkahwinan itu Dira dikurniakan seorang zuriat bernama Anggun.

Selepas itu barulah Dira bernikah pula dengan Helmi pada tahun 2011 sebelum bercerai. Mereka berdua tidak dikurniakan anak.

Foto: Dira Abu Zahar IG & LensaGram Photography

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAHNIAH - FAYE KUSAIRI KINI HAMIL ANAK SULUNG

"Alhamdulillah, selepas melakukan pemeriksaan di klinik, doktor mengesahkan saya hamil hampir tiga bulan," kata pelakon Faye Kusairi, 30, yang kini sah hamil anak sulung.

Untuk makluman, anak yang dikandung Faye merupakan yang pertama baginya dan keempat bagi suaminya seorang pengarah drama, Azmi Hatta.

Menurut Faye, punca dia mengetahui sedang berbadan dua ketika mengalami sakit perut serta muntah-muntah sehingga memaksa dia menjalani pemeriksaan di klinik.

"Sebenarnya saya sedar sejak awal bulan lalu apabila kitaran haid lambat dan mengalami simptom-simptom kehamilan, sehinggalah suami bawa ke klinik," ujarnya.

Klik untuk gambar besar

Sementara itu, Faye atau nama sebenar Dayangku Faratiwan Adnil Awang memaklumkan dia tidak mengalami sebarang alahan yang teruk sepanjang proses awal kehamilan.

"Tiada alahan yang teruk, cuma alami muntah-muntah sahaja. Kalau saya duduk rumah mulalah rasa tak sedap badan, tapi bila sibuk bekerja okay pula!

"Mujurlah suami sentiasa ada di sisi menemani saya. Tentang makanan pula, saya tak ada mengidam apa-apa, cuma sekarang ni suka makan buah-buahan," tuturnya.

Menyentuh mengenai kerjaya seni, Faye berkata, dia tidak memikirkan lagi sama ada mahu meneruskannya atau berehat buat sementara waktu.

Ujarnya, buat masa ini dia masih mampu memenuhi undangan seni dan akan memikirkan untuk berehat apabila kandungan sudah membesar.

"Sekarang ni semuanya masih terkawal lagi, kita tengok keadaan kesihatan dan keperluan pada masa akan datang," jelasnya yang berkahwin dengan  Azmi Hatta pada 9 April lalu di Ampang, Selangor.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GENAP 2 BULAN PEMERGIAN ASHRAF SINCLAIR - INI CURAHAN HATI ADAM, AISHAH & IBU

Semalam telah genap dua bulan pemergian Allahyarham pelakon Ashraf Sinclair atau nama penuhnya Ashraf Daniel Mohamad Sinclair yang meninggal dunia pada 18 Februari lalu dan ia pasti tidak akan terpadam daripada memori setiap ahli keluarga serta rakan-rakan rapat.

Dalam tiga entri berbeza selepas dua bulan permergian Allahyarham, adik lelakinya Adam Youssof Sinclair, adik perempuannya Aishah Jennifer Sinclair dan ibunya khadijah Abdul Rahman atau lebih mesra dipanggil Dida Sinclair, masing-masing mencurahkan isi hati di laman Instagram masing-masing.

Di Instagram milik Adam, ringkas sahaja apa yang ditulisnya tapi penuh makna yang mendalam: "Sudah dua bulan abang pergi. Adam ingin ucapkan terima kasih untuk setiap kali abang membantu Adam, dan Adam tahu lebih daripada beberapa kali. Hari ini Adam ceburkan diri dalam sesuatu yang baru. Adam rasa abang akan bangga dengan Adam. Sayang abang Ash setiap masa. Al-Fatihah," tulis Adam dalam Bahasa Inggeris.

Aishah sebagai adik perempuan juga tidak lupa meletakkan satu entri di Instagram miliknya: "Genap dua bulan hari ini (semalam). Tidak satu haripun yang berlalu membuat kami lupa pada Abang. Kata mereka, masa akan mengubati, tetapi lukanya tetap sama.

Klik untuk gambar besar

"Aishah terjumpa voicenote abang dalam Google Drive. Mendengar suara abang mengurangkan sedikit rasa 'kesakitan', tetapi ianya juga mengingatkan Aishah tentang kekosongan di dalam hati yang tak akan dapat dipenuhi sejak kehilangan abang. Aishah rindukan abang sangat-sangat. Kalau anda teringatkan abang saya, tolong sedekahkan Al-Fatihah dan doa buatnya. Terima kasih," tulis Aishah dalam Bahasa Inggeris.

Ibu kepada Allahyarham Ashraf yang lebih dikenali sebagai Dida Sinclair turut berkongsi perasaan di Instagram miliknya: "Assalamualaikum wbt. Al-Fatihah. Sudah dua bulan sejak Almarhum Ashraf meninggalkan Bunga, Noah dan kami semua. Kami tidak pernah berhenti berdoa dan membaca surah Yasin untuk Allahyarham dan buat kami di sini, untuk meneruskan hidup baru tanpa dia di sisi.

"Untuk kami redho yang dia sudah kembali ke Rahmattullah dan untuk kami sentiasa ada buat Bunga dan Noah, melihat dia membesar sebagai anak yang soleh dengan sokongan keluarga Sinclair dan keluarga besar di Jakarta.

"Semoga Allah SWT mengampunkan doa Almarhum dan menjaganya seperti mana Dia menjaga kami di sini. Semoga Bunga dan Noah sentiasa mencintai Ashraf, menghargai tingkah lakunya yang positif dan meneruskan hidup dengan gembira, penuh kesyukuran dan sentiasa memberi yang terbaik.

"La illaha illa anta subha naka inni kuntu minazzorlimiin. Aamiin. Terima kasih semua atas doa, sokongan dan ucapan, dan semoga anda dikurniakan balasan yang baik daripada Allah SWT. Aaminn. Wasallamualaikum wbt. Al-Fatihah," tulis Dida juga dalam Bahasa Inggeris.

Allahyarham Ashraf meninggal dunia pada 18 Februari, 2020. Ashraf turut meninggalkan seorang balu, penyanyi dan pelakon terkenal Indonesia, Bunga Citra Lestari dan seorang anak, Noah Aidan Sinclair yang berusia 10 tahun.

www.myartis.com / Sumber & foto: Astro Gempak, Instagram Adam Sinclair, Aishah Sinclir & Khadijah Abdul Rahman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INI RESPON ZIANA BILA ADIKNYA, ANUAR ZAIN DIDAKWA 'GAY' OLEH VIDA

"Sangat biadapppppppp," demikianlah tulis penyanyi dan pelakon Ziana Zain menerusi akaun TikTok rasmi miliknya, dimana dia menempelak Datuk Seri Vida selepas usahawan kosmetik itu mendakwa adiknya yang juga penyanyi, Anuar Zain mengamalkan hubungan sejenis (gay).

Sebelum ini, menerusi platform TikTok, seorang pengguna berkongsi sedutan video Vida atau nama sebenarnya Datuk Seri Hasmiza Othman membuat kenyataan tersebut untuk tatapan umum.

Menerusi video berdurasi kurang 15 saat itu, Vida menjawab pertanyaan seseorang yang memohon dia untuk memikat pelantun lagu 'Lelaki Ini' itu untuk dijadikan suami. Vida dengan nada berbisik, berkata, "Gay... gay... faham tak?"

Klik untuk gambar besar

Dakwaan tersebut mengundang rasa berang wargamaya yang rata-ratanya mempertahankan penyanyi lelaki tersohor itu. Tidak kurang juga ramai yang meminta Anuar untuk tampil mengemukakan saman terhadap dakwaan tersebut.

Perbuatan tersebut turut menarik perhatian Ziana atau nama sebenarnya Siti Roziana Zain, 54, yang kemudiannya meninggalkan komen pada video berkenaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADAM CORRIE MAHU FATEH KUASAI AL-QURAN SEBELUM JADI ANAK SENI

"Sebagai ayah, saya turutkan apa sahaja yang anak mahukan, asalkan membawa dirinya ke arah kebaikan. Begitu juga jika Fateh mahu terbabit dalam industri hiburan. Saya terbuka dalam perkara itu, tetapi dengan syarat, dia perlu menghafal dan memahami al-Quran dahulu," demikian kata Pelakon Adam Corrie Lee yang bersikap terbuka jika anak lelakinya, Adam Fateh Lee berusia setahun mahu membabitkan diri dalam bidang lakonan apabila dewasa kelak.

Adam berkata, keizinan itu bagaimanapun, diberi bersama syarat, anaknya perlu menghafal dan memahami isi kandungan al-Quran sebelum melangkah ke dunia glamor. Tambah Adam, dia percaya, dengan pegangan agama yang kuat, setiap langkah dan tindakan Fateh akan dilakukan dengan penuh berhati-hati. Malah, katanya, mendalami al-Quran juga dapat membantu rakan seperjuangan yang memerlukan bimbingan dan kefahaman mengenai Islam.

"Ilmu sangat penting dalam hidup, malah setiap kali berdepan dengan kemusykilan, kita dapat memberikan jawapan berlandaskan ajaran al-Quran. Ia secara tidak langsung, mengelakkan diri daripada terpengaruh perkara yang tidak baik. Ke mana sekalipun kita pergi, kita pasti akan berbalik kepada ajaran al-Quran jika diterapkan dengan asas agama yang kukuh," tuturnya.

Klik untuk gambar besar

Adam atau nama penuhnya Adam Corrie Lee Abdullah, 51, mendirikan dengan Fazema Mohd Fuad, 37, pada 2008 dan dikurniakan Fateh pada 11 Julai tahun lalu. Sementara itu, Adam berkata, dia dan isteri turut merancang untuk mendapat anak kedua, namun mereka perlu terlebih dahulu merujuk pandangan doktor.

"Ketika mengandungkan Fateh enam bulan, isteri mendapat darah tinggi dan kami hampir kehilangan anak sulung. Untuk zuriat seterusnya, jika kesihatan isteri baik dan doktor izinkan, kami akan cuba. Semua itu bergantung pada rezeki. Memiliki Fateh adalah nikmat yang tidak ternilai. Alhamdulillah, sekurang-kurangnya doa kami mendapat zuriat dimakbulkan," ujarnya.

www.myartis.com / Sumber & foto: Berita Harian & Instagram Adam Corrie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KELIHATAN SEPERTI BERSELUAR PENDEK - ROZITA CHE WAN DIKECAM PEMINAT

Banyak gambar-gambar percutian di London yang dimuat naik oleh Rozita Che Wan dalam Instagram tetapi salah satu darinya telah mendapat perhatian pengikutnya di Instagram apabila mengecam pemakaian Che Ta yang kelihatan seperti memakai seluar pendek bersama boots.

Ini kerana Che Ta memakai skinny pants yang berwarna kulit menyebabkan dia kelihatan seperti tidak berseluar.

Ramai di antara mereka kurang senang dengan pemakainnya itu dan beranggapan Che Ta tidak alert dengan penampilannya yang kini sudah bertudung.

Klik gambar untuk size besar

Foto: Rozita Che Wan IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


CINTAI HAFREEZ ADAM - ZARA ZYA DITUDUH PURA-PURA, TUTUP GOSIP

Pelakon Zara-Zya dikatakan berpura-pura mempunyai hubungan cinta dengan Hafreez Adam bagi menutup gosip kononnya dia mempunyai hubungan intim dengan pengurus sendiri yang merupakan seorang wanita.

Bagaimanapun, pelakon drama bersiri 'Monalisa' itu tampil menafikan dakwaan tersebut dengan berkata hubungan akrab dia dengan pengurus tersebut atas dasar kerja semata-mata.

"Segelintir kita ni kalau nampak orang tu berdua, tak kisah jantina apa tetap akan cakap mesti ada sesuatu antara mereka.

"Nak-nak zaman sekarang ini golongan pasangan sejenis lebih terbuka. Jadi, mereka yang melihat suka membuat spekulasi sendiri.

Klik untuk gambar besar

"Saya berani jawab, saya memang berkawan dengan pengurus saya sebab kami pun bekerja bersama dan takde istilah kami ada hubungan," katanya.

Sebelum ini, ada gosip mengatakan Zara atau nama sebenarnya Zainurul Razia Mohd Zainuddin, 33, menjalinkan hubungan terlarang.

Tambah Zara lagi, kemungkinan gosip itu timbul disebabkan sebelum ini dia tidak mempunyai kekasih.

Menurutnya, ada lelaki yang ingin mengenalinya namun disebabkan kesibukan kerja dia tidak mempunyai masa untuk menjalinkan hubungan cinta dengan mana-mana lelaki.

"Mungkin sebelum ini orang kata saya bercinta dengan pengurus sendiri sebab saya tak ada kekasih.

"Saya seorang yang suka bekerja sampai tak ada had masa. Kalau cuti pun hanya sebab demam. Bulan Ramadan ni pun saya tak ada cuti, tak sempat berbuka dengan keluarga.

"Macam mana nak ada hubungan cinta. Sebelum ini ada saja orang nak kenal tapi tak lama. Sama ada saya atau dia sibuk dan kemudian mendiamkan diri," ujarnya.

Zara kini lebih terbuka berkongsi mengenai hubungan cintanya dengan Hafreez yang sudah terjalin sejak tahun lalu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SAYA AKUI BERHUTANG 34 ORANG... TINGGAL 4 MASIH BERHUTANG" - OGY

"Saya memang tak muat naik apa-apa mengenai isu bayaran tertunggak sejak isu ini kecoh. Jika buat bayaran, saya lebih suka membuat secara senyap-senyap. Tak perlu nak hebahkan dalam media sosial, lagi pun, itu bukan cara saya.

"Sejujurnya, saya tak pernah rasa takut, tergugat atau jatuh reputasi hanya kerana luahan dan komen ditulis netizen. Ini kerana saya sudah mengotakan janjikan, sebelum ini. Saya tak pernah lepas tangan.

"Bagi saya, hutang wajib dibayar dan saya berusaha menjelaskannya walaupun belum habis sepenuhnya. Tak perlu nak memperbesarkan kerana tidak membawa sebarang manfaat.

"Mungkin Aloy selesa dengan cara sebegitu iaitu dengan menyerang saya dalam media sosial. Terpulanglah pada mereka nak buat apapun. Saya tetap dengan cara saya, malas bersoal jawab dalam media sosial.

Klik untuk gambar besar

"Saya akui berhutang dengan 34 orang. Daripada jumlah itu, bayaran untuk 30 orang sudah dilangsaikan sepenuhnya. Jadi, hanya tinggal empat sahaja lagi yang saya masih berhutang. Itu pun jumlahnya tidaklah banyak.

"Macam Aloy, saya sudah menjelaskan bayaran sebanyak 80 peratus. Ada baki 20 peratus sahaja lagi. Seperti ditegaskan sebelum ini, saya bukanlah seorang yang suka nak hebahkan soal bayaran dalam media sosial.

"Cuma, saya ada menyalurkan maklumat mengenai pembayaran kepada peguam untuk direkodkan," demikinlah kata Fauziah Ahmad Daud atau Ogy yang tidak pernah terfikir lari daripada membayar hutang dan memberitahu terbaca luahan Aloy termasuk komen ditulis netizen yang rata-rata menghentam tanpa mengetahui cerita sebenar.

Ujar Ogy, dia mengambil pendekatan untuk memaafkan sahaja mereka, biarpun ada yang cuba menjatuhkan reputasinya. Ogy berkata, dia sanggup menggunakan wang hasil lakonan dan pendapatan diperoleh daripada bisnes untuk membayar hutang yang tertunggak.

"Saya berusaha keras dan mencari pembekal untuk memasarkan produk makanan. Apabila dapat duit hasil lakonan, selepas ketepikan untuk menampung perbelanjaan harian, selain anak yang masih bersekolah. Bakinya saya gunakan untuk membayar hutang," tuturnya.

Mengulas pengajaran yang diperoleh selepas apa yang berlaku, Ogy berpendapat, perlu ada penaja sekiranya mahu melakukan apa-apa persembahan.

"Penajaan sangat penting. Lagi satu ilmu yang dipelajari adalah kena ada pengurus projek yang mantap dan bertanggungjawab. Jika boleh saya tak mahu bekerja dengan mereka yang jenis lepas tangan apabila timbul masalah.

"Dalam hal ini, saya anggap apa yang berlaku adalah ujian Allah SWT. Namun, saya melihat ujian ini sebagai sesuatu yang positif. Untuk menjadi usahawan yang berjaya, jiwa kena kental," ujarnya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUAT NAIK VIDEO PERLAWANAN DALAM STADIUM - EYKA FARHANA TERIMA KECAMAN

Semua sedia maklum mengenai pasukan Johor Darul Ta'zim (JDT) yang  menjulang kejuaraan saingan Liga Super Malaysia di Stadium Sultan Ibrahim, Johor buat tujuh kali berturut-turut dalam sejarah penganjuran selepas berjaya membenamkan pasukan Sabah 4-1, malam semalam.

Namun apa yang menjadi bualan ramai apabila pelakon Eyka Farhana memuat naik video di Insta Story menunjukkan pemandangan dari dalam Stadium Sultan Ibrahim, Iskandar Puteri ketika perlawanan itu sekaligus mengundang kecaman netizen.

Bagaimanapun, Eyka yang juga kekasih kepada pemain pasukan JDT, Akhyar Rashid dilihat memadam video itu dan serta memuat naik status bagi menjelaskan perkara sebenar disebalik rakaman video tersebut selain permohonan maaf.

"Video yang saya muat naik dalam perkongsian sebelum ini saya ambil dari ahli keluarga. Jangan salah faham," tulisnya.

Sementara itu di media sosial, perkongsian Eyka itu menjadi bualan hangat netizen terutama peminat bola sepak Malaysia yang tidak berpuas hati dengan pendirian oleh penganjur liga Malaysian Football League (MFL).

Klik untuk gambar besar

Malah, netizen beranggapan MFL seolah seperti menutup mata berkaitan isu kehadiran para penyokong atau ahli keluarga ke stadium.

Rata-rata netizen meluahkan rasa marah apabila perasan terdapat segelintir penyokong yang dilihat di kerusi penonton stadium tersebut walhal sebelum ini sudah diuar-uarkan bahawa perlawanan itu akan dijalankan tanpa penonton bagi mematuhi arahan kerajaan.

Malah kemarahan itu turut ditujukan kepada pihak Malaysian Football League (MFL) yang sepertinya memandang enteng mengenai isu ini dan membenarkan penonton memasuki perlawanan tersebut.

Bagaimanapun, pihak MFL mengesahkan pihak JDT sudah membuat permohonan untuk membawa ahli keluarga pemain berskala kecil untuk menonton perlawanan itu di stadium.

www.myartis.com / Sumber & foto: Harian Metro, Kosmo & Instagram Eyka Farhana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR-GAMBAR & VIDEO DON MUSTOFA, ANAK USTAZ DON

Gambar dan video baby Ustaz Don Daniyal dan isterinya Husna Zahry Rafie bernama Don Mustofa yang lahir di Mesir baru-baru ini. Satu majlis kesyukuran telah diadakan oleh Ustaz Don dan isteri bagi menjamu pelajar di sana dengan masakan utama iaitu kambing.

Artikel terdahulu:

DON MUSTOFA, NAMA ANAK USTAZ DON DANIYAL

Apa yang menarik, Ustaz Don juga telah memberi tunjuk ajar, nasihat dan kemudian mencukur rambut anaknya itu sambil bersalawat bersama-sama isteri dan rakan-rakan.

Selain majlis kesyukuran untuk baby, Husna juga telah tamat pengajian perubatannya (Konvo) di mesir. Tahniah.

Klik gambar untuk size 600X600

FACEBOOK VIDEO:
 CUKUR & SALAWAT ANAK USTAZ DON - SILA KLIK

 YOUTUBE VIDEO:

Baca juga:

KEMBAR 6 DI PAKISTAN - MISKIN HARTA, TAPI KAYA ANAK
VIDEO - BILA APEK 'KEPALA ANGIN' MENGAMUK DI SENQ


PAKAI UNIFORM MAS - BELLA ASTILLAH MINTA MAAF

"Saya mohon maaf kerana menggunakan pakaian seragam itu tanpa mengetahui lebih awal akan maklumat, sejarah dan etika berkenaan pakaian seragam Malaysia Airlines.

"Hari ini baru saya berkesempatan untuk bercerita serba sedikit mengenai pakaian seragam pramugari Malaysia Airlines yang saya pakai pada 16 September lalu sempena tema 'dream job' (kerjaya impian) sambutan hari jadi Aidil (ahli keluarganya).

"Saya membuat keputusan untuk memperagakan pakaian itu semata-mata kerana kerjaya pramugari Malaysia Airlines adalah impian saya sejak kecil," demikian kata pelakon dan penyanyi, Bella Astillah.

Klik untuk gambar besar

Isteri kepada penyanyi dan pelakon Aliff Aziz itu membuat permohonan maaf secara terbuka di laman Instagram miliknya selepas dikecam kerana dianggap tidak sensitif apabila memakai pakaian seragam pramugari Malaysia Airlines ketika menghadiri satu majlis hari jadi, baru-baru ini.

Dalam kenyataan itu juga, Bella berkongsi mengenai rasa kagumnya dan bagaimana dia pernah menyimpan cita-cita untuk menjadi pramugari. Katanya, dia juga menyimpan banyak kenangan bersama syarikat penerbangan itu sepanjang hidupnya.

"Saya berasal dari Sabah dan memang dari kecil menaiki pesawat Malaysia Airlines untuk perjalanan ulang alik ke Kuala Lumpur," tuturnya.

Menurut Bella lagi, dia juga sudah bertemu dengan wakil daripada Malaysia Airlines yang membantu menjelaskan simbolik rekaan pakaian seragam itu.

"Pihak Malaysia Airlines ada berjumpa dengan saya dan menerangkan dengan terperinci akan keistimewaan pakaian seragam itu. Alhamdulillah banyak ilmu yang saya peroleh yang mana saya rasa sangat bermanfaat untuk dikongsikan kepada orang ramai terutamanya yang hanya mengetahui serba-sedikit mengenai sejarah Malaysia Airlines.

Bella juga berkongsi serba sedikit mengenai sejarah pakaian seragam itu bersama pengikutnya di Instagram. Walaupun insiden itu berlaku hampir dua bulan lalu, Bella masih menerima kecaman daripada pelbagai pihak termasuk mereka yang bekerja dalam bidang penerbangan.

www.myartis.com / Sumber & foto: mStar & Instagram Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FARID KAMIL BERI TAWARAN PENDAMAIAN BERJUMLAH RM319,700 KEPADA DIANA DANIELLE

Ewahhh... Cincin Diana Danielle yang hilang digantikan oleh Farid Kamil dengan enam cincin dan dua rantai. 🤗

Dengarnya ia adalah usaha untuk mengambil hati isteri tercinta. Mari doakan moga dipermudahkan urusan tersebut. 😍

Selain itu, menurut Farid, tawaran lain termasuklah, sebuah kereta Toyota Model Vellfire bernilai RM225,000 dan barang kemas bernilai RM10,700.

Bukan itu saja, turut dikemukakan wang pendahuluan nafkah selama empat bulan iaitu dari Mac hingga Jun 2023 bernilai RM40,000 serta bayaran balik tiket Umrah yang sepatutnya adalah hadiah dan bertukar menjadi hutang bernilai RM44,000.

Klik untuk gambar besar

“Saya Farid Kamil Zahari dengan setulus hati di bulan Ramadan penuh barakah ini ingin menawarkan kepada isteri saya, , Diana Danielle Danny Benson tawaran seperti berikut sebagai usaha untuk menyelamatkan keluarga yang amat saya sayangi.

“Saya harap tawaran berjumlah RM319,700 ini mampu melembutkan hati isteri demi masa depan anak-anak kami,” katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 GAMBAR - GELAGAT TERKINI EISSA ELZANDER WONG, ANAK KEDUA YASMIN HANI

Pasti ramai yang ingin melihat perkembangan terkini anak kedua kepada Yasmin Hani dan Shahrin yang kini sudah memasuki usia lima bulan.

Siapa yang tidak geram dengan telatah dan gelagat anak kedua pasangan ini yang diberi nama Eissa Elzander Wong ni.

Untuk makluman anda, Yasmin Hani selamat melahirkan anak keduanya secara pembedahan di Pusat Perubatan Prince Court pada 27 Disember lalu.

Klik untuk gambar besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


PEYAMPAI RADIO ERA RETAK BAHU AKIBAT KEMALANGAN

Malang tidak berbau!

Demikian halnya dengan penyampai radio Era, Adi Fashla Jurami, 36, (Adi AF1) yang retak bahu kiri akibat terbabit dalam kemalangan di Kilometer 47 Lebuhraya Karak arah Kuantan, Pahang.

Adi yang menunggang motosikal berkuasa tinggi dikatakan telah terbabas sebelum melanggar penghadang jalan pada pukul 10 pagi.

Klik gambar untuk size besar

Menurut Ketua Polis Daerah Bentong, Superintendan Mohammad Mansor Mohammad Nor, mangsa dipercayai gagal mengawal motosikalnya sebelum terbabas.

Adi kemudian telah dikejarkan ke Hospital Bentong untuk mendapat rawatan.

Adi ketika mengacara radio Era

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ABANG MENINGGAL DUNIA - NUR FATIMA SEDIH, RALAT TAK DAPAT BERTEMU

"Assalammualaikum, kepada sesiapa yang mengenali abang saya James Amirul Hafiz, beliau baru saja kembali ke rahmatullah setelah sekian lama bertarung nyawa kerana menghidap acute pancreatitis.

"Halalkan makan minum, maafkan segala kesalahan arwah jika ada pada anda yang mengenalinya. Doakan semoga arwah ditempatkan dikalangan orang-orang beriman. Saya dan suami memang sangat sedih dan ralat tidak dapat bersama keluarga ketika ini.

"Segala urusan boleh contact adik-adik saya GG dan Zukhini. Al-Fatihah," tulis penyanyi Nur Fatima yang meluahkan rasa sedih kerana tidak dapat bertemu Allahyarham abangnya, Amirul Hafiz yang meninggal dunia petang semalam (Ahad).

Fatima berkata, abangnya meninggal dunia selepas sekian lama berjuang dengan penyakit pankreas akut. Bagaimanapun, menurut Fatima, dia dan suaminya, Mohd Jeffry Wain Wright berasa ralat dan sangat sedih kerana tidak dapat bersama keluarga ketika ini. Fatima dan suami kini menetap di Canberra, Australia.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUATNAIK VIDEO FITTING BAJU - RISTEENA MUNIM DAH NAK KAHWIN?

"Hari bahagia adalah impian setiap wanita. Tetapi kebahagiaan saya bermula setelah awak datang dan mengisi hari-hari saya. Kisah cinta saya bermula ketika saya berjumpa dengan seseorang yang terlalu menyintai saya. Di awal perkenalan kami tidak banyak bercakap. Saya tak pernah sangka akan ada seseorang yang akan menyintai saya sebanyak ini.

"Disaat saya menghadapi saat sukar dalam hidup, dia sentiasa ada. Dia seorang yang akan buat apa sahaja untuk happykan saya, setiap permintaan saya, dia cuba tunaikan. Tak pernah merungut. Sentiasa melayan karenah saya. Dia seorang yang akan tahu bila saya okay dan bila saya tak okay. Dia tahu apa yang saya suka, apa yang saya tak suka. Terlalu cepat dia mengenali saya. Semakin hari dia cuba untuk lebih mengenali saya.

"Walaupun pada awal perkenalan kami tidak banyak bercakap tetapi sekarang tidak ada sehari pun kami tak berjumpa. Walaupun habis shooting lewat, sekejap pun dia akan datang untuk jumpa saya. We can’t go a day without seeing each other. Benda yang boleh buat dia sedih, bila dia terpaksa jauh dengan saya. How sweet!

"Masa saya accident, dia orang pertama yang sampai walaupun 3 pagi. Masa saya sakit, dia orang yang sentiasa ada dengan saya. Dia jaga family saya. Dia seseorang yang selalu ambil berat pasal family saya, itu buatkan saya jatuh hati.

Klik untuk gambar besar

"Terima kasih, Cinta. Awk selalu cuba untuk tidak sakitkan hati saya, tak boleh tengok saya sedih dan nangis. Kalau saya nangis, awk akan susah hati. Jadi, jangan buat saya sedih okay? Jauh lagi perjalanan kita. Jadilah orang yang sama sampai bila-bila.

"Lagu 'Cinta Luar Biasa' akan sentiasa jadi lagu kita. Kerana cinta kita luar biasa. Ini merupakan langkah pertama untuk langkah yang berikutnya. Saya bersedia menjalani hari-hari saya bersama awak. Suka duka bersama awak. Dengan izin Allah,kita mulakan dengan bismillah. To be continued...," demikianlah tulis pelakon Risteena Munim menerusi laman Instagram miliknya.

Umum mengetahui bahawa Risteena nampak gayanya kini sedang hangat bercinta dengan seorang pelakon lain iaitu Isa Khan. Walaupun, kedua-dua belah pihak lebih senang mendiamkan diri, ramai menebak bahawa mereka adalah pasangan kekasih.

Baru-baru ini, Risteena memuatnaik satu video di mana dia telah ke butik pengantin untuk fitting baju. Sepertinya pelakon wanita itu sudah semakin hampir untuk menamatkan zaman bujangnya. Dia juga menulis bait-bait kapsyen yang romantik pada entri tersebut yang ditujukan khas untuk kekasihnya.

Bagaimanapun, wanita tersebut langsung tidak menyebut siapakah gerangan lelaki bertuah tersebut yang bakal menjadi pasangan hidupnya. Sebelum ini, Risteena telah menjalinkan hubungan cinta bersama ahli perniagaan, Ikhwan Khairudin selama tujuh tahun sebelum hubungan itu putus di tengah jalan. Selepas episod duka tersebut, dia dikhabarkan sedang hangat bercinta dengan pelakon lelaki, Isa Khan.

Dakwaan Risteena atau nama penuhnya, Nur Risteena Munim Zainul Ilyas, 30, bakal kahwin dalam masa terdekat dikuatkan lagi apabila November merupakan bulan sambutan ulang tahun kelahirannya. Apapun, sama-sama kita tunggu pengumuman rasmi daripada Risteena.

www.myartis.com / Sumber & foto: Astro Gempak & Instagram Risteena Munim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::